GOMEX : Šešir nakrivi, lakše se živi - GOMEX pokrovitelj "City games" u Zrenjaninu\nGOMEX pokrovitelj "City games" u Zrenjaninu\nMeđunarodna zabavno-rekreativna manifestacija "City games", naslednik nekadašnjih "Igara bez granica", održana je u sredu, 12. jula po prvi put u Zrenjaninu, na Gradskom bazenu.\nGeneralni pokrovitelj "City games" takmičenja u Zrenjaninu bila je kompanija GOMEX. Ovim smo dodatno podigli stepen naše društvene odgovornosti, potvrđujući da su nam od izuzetnog značaja projekti koji promovišu zdrave stilove života i jačaju prijateljstva i veze među gradovima i državama koje se takmiče.\nGradski bazen u Zrenjaninu bio je premali da primi sve zainteresovane koji su došli da navijaju za njihove omiljene timove. Na ulazu je bila postavljena kutija u kojoj su posetioci mogli novčanim donacijama da podrže rad Dnevnog centra "Alternativa" iz Zrenjanina koji vodi računa o deci i mladim sa invaliditetom. Humani posetioci "City games" u Zrenjaninu donirali su više od 17.000 dinara.\nPublici su prikazane veoma atraktivne i adrenalinske igre kao osnovni sadržaj ovog projekta, a osmišljene su tako da zabave publiku i takmičare ali i da podstaknu vrednosti poput prijateljstva i timskog duha i da ukažu na važnost bavljenja sportom.\nPobednik takmičenja na Gradskom bazenu u Zrenjaninu je ekipa Sombora, koja je u poslednjoj igri trijumfovala nad timom iz Kikinde, koji su morali da se zadovolje drugim mestom. Treće mesto osvojila je ekipa Zrenjanina.\nPlanom takmičenja predviđeno je da se nacionalno finale "City games" održi 20. jula na Zlatiboru, a najbolji će nakon toga predstavljati Srbiju na Velikom finalu početkom septembra u Biogradu na moru u Hrvatskoj.


BiH /Zaposlenici Uprave Konzuma u akciji branja jabuka za donaciju dječijem domu / Radio Sarajevo\n19. 09. 2019. u 13:01:00 Promotivni tekst\n„Radimo u punom kapacitetu sa sezonskim beračima, a proteklih dana smo i dodatno pojačali berbu zbog povećanih količina za otkup“ - govori nam Mladen Đurđević, proizvođač čija sva količina proizvedenih jabuka do potrošača dolazi putem rasprostranjene mreže Konzum prodavnica širom Bosne i Hercegovine.\nGodišnje Konzum sa ovog područja otkupi više od 2.500 tona domaćih jabuka, a kako su u periodu od 23. septembra do 29. septembra planirani „Dani domaćih jabuka u Konzumu“, narudžbe su dodatno povećane. „Zato su nam došli pomoći Konzumovi zaposlenici“ – kroz šalu govori Mladen i pojašnjava „Zadovoljstvo mi je da sam danas imao priliku ugostiti više od 50 zaposlenika Uprave Konzuma na čelu sa direktorom Konzuma Nihadom Imširovićem, zajedno smo obišli voćnjake i organizovali berbu jabuka Zlatni delišes.\nVrlo su ozbiljno pristupili ovom poslu, mogu reći i vrlo profesionalno, što me izuzetno oduševilo , a uz to berba je protekla u odličnom raspoloženju“.\n„Ideja je bila da se zaposlenici Konzuma upoznaju sa našim značajnim dobavljačem od kojeg Konzum otkupi više od 7.000 tona različitih vrsta domaćeg voća i povrća godišnje. Važno nam je da njegujemo dobre partnerske odnose sa dobavljačima, a posebno bih naglasio značaj domaće proizvodnje. Domaćim i lokalnih proizvodima uvijek rado dajemo mjesto u ponudi naših prodavnica “ - naglašava Nihad Imširović, direktor Konzuma.\n„Želimo imati što više domaćeg voća i povrća u ponudi u skladu sa kapacitetima proizvodnje na domaćem tržištu, tako da osim jabuka, ovdje otkupljujemo i druge vrste voća i povrće. Obzirom da su različiti periodi dozrijevanja, narudžbe imamo tokom cijele godine. “ - dodaje Željko Bradarić, rukovoditelj Službe nabave svježeg voća i povrća u Konzumu i ističe da su izuzetno zadovoljni vrhunskim kvalitetom otkupljenog voća i povrća kao i cjelokupnom saradnjom sa Mladenom .\nTagovi: Konzum jabuke voće


POČELO SVETSKO PRVENSTVO U MALOM FUDBALU | ZR KLIK\nSport- Svetsko prvenstvo u malom fudbalu sinoć je otpočelo u SC „Bambi“, 16 ekipa takmiči će se u četiri grupe po identičnom sistemu kao na pravom Svetskom prvenstvu, gde će dve prvoplasirane ekipe nastaviti takmičenje u osmini finala. Svi ljubitelji najsporednije stvari na svetu moći će da uživaju u pravim fudbalskim čarolijama u balonu popularnog „Bambija“, jer će na ovom turniru pored igrača velikog fudbala, igrati i priznati futsal majstori poput Janjića, Blažića, Tomina i drugih.\n-Večeras smo otvorili turnir u našem sportskom centru „Bambi“, prijavilo se dosta kvalitetnih ekipa, očekivali smo više prijavljenih timova, ali verovatno je dosta ljudi na godišnjim odmorima i dobar deo fudbalera je otpočeo pripreme pred predstojeću sezonu. Bez obzira na sve, očekujemo odličan turnir, biće lepog fudbala u kom će uživati kako igrači tako i publika. Turnir će trajati do 10. jula, a utakmice će se igrati u večernjim terminima od 20 do 23 časova. U grupnoj fazi biće odigrano četiri utakmice svake večeri, očekujemo da će publika uživati u pravoj sportskoj atmosferi i podržati učesnike ovog turnira. Za tri prvoplasirane ekipe obezbeđeni su pehari, kao i novčane nagrade- istakao je Darko Tošić direktor SC „Bambi“.


2 Sep 2021, 8:49 Požarevac sattv Elena Marjanović\nJedina vakcina protiv kovida koja je u Srbiji u ovom trenutku odobrena za decu je "Fajzerova". Daje se starijima od 12 godina, isključivo uz saglasnost pedijatara i roditelja. Istraživali smo šta neku vakcinu stavlja na spisak obaveznih i kako protiče kalendar obavezne vakcinacije u Srbiji.\n"To su novčane kazne u rasponu od 50.000 do 150.000 dinara, sem što se u praksi najpre izriče najniža kazna od 50.000 dinara pa ukoliko se roditelj ne odazove ni drugi put izriče se veća i na kraju najveća kazna", rekao je dr Dragana Maletić, specijalista zdravstvenog prava KCS.\nSud ne može da naredi vakcinisanje dece već samo da utvrdi da dete nije vakcinisano prema kalendaru, uzroke nepoštovanja zakona i da odredi sankcije. Može da donese oslobađajuću presudu, opomenu i da, u krajnjem slučaju, izrekne novčanu kaznu. Da se roditelji ne javljaju na redovnu imunizaciju u dom zdravlja, prvo primeti nadležni lekar, koji šalje opomenu ili prijavljuje slučaj inspekciji. Pedijatar može da odloži vakcinaciju ili oslobodi dete te obaveze, ukoliko za to postoje medicinski razlozi.\n"Ako roditelj želi da odbije vakcinaciju deteta on je dužan i da potpiše. Imamo obrazac na kome se to potpisuje i zatim se prijavljuje inspekciji. Najaktuelniji su upisi u predškolske ustanove", rekla je doktorka Anita Jovanović, načelnica pedijatrije DZ Palilula.\n"Nismo daleko od toga, ministar može da naredi obaveznu imunizaciju protiv koronavirusa svih kategorija, uključujući i decu, ukoliko takav predlog uputi Institut za javno zdravlje i ukoliko se Komisija za javno zdravlje sa takvim predlogom saglasi", kaže Maletić.\n5 Oct 2021, 9:14\nPre 21 godinu, velikim demonstracijama u Beogradu 5. oktobra je okončana vladavina Slobodana Miloševića. Više stotina hiljada…


Urban BUG :: Magazin :: Urban Beatz :: Veliki uspeh prvog Montenegro Beer Festa\nPrvi Montenegro Beer Fest koji je održan na Cetinju proteklog vikenda i koji je za samo dva dana posetilo više od 20.000 ljudi, zajedno su uspešno organizovali Beogradska kulturna mreža i grad Cetinje. Ovo je prvi festival u regionu koji je organizovan po licenci beogradskog Beer Festa, a ova saradnja je pokazala da samo visoki strandardi organizacije i produkcije mogu rezultirati uspehom kakav inače Belgrade Beer Fest postiže već 17 godina, kao najposećeniji muzičko-pivski festival u jugoistočnoj Evropi.\nSvako veče smenjivale su se domaće i regionalne muzičke zvezde iz Srbije, Hrvatske, Bosne, među kojima su bili: Van Gogh, Kiki&Piloti, Brkovi, Negativ, Perper, E-play, Dragoljub Đuričić, Bad Copy i mnogi drugi. Osim u odličnoj muzici posetioci su, ništa manje, uživali i u brojnim pivskim ukusima, a imali su priliku da na jednom mestu probaju i najbolja kraft piva koja se proizvode u Crnoj Gori. Zahvaljujući organizovanom prevozu i odgovornim posetiocima festivala, kao i predstavnicima policije i drugih gradskih službi Cetinja, bezbednost festivala je bila na visokom nivou, tako da za dva dana nije zabeležen nijedan incident na samom festivalu, kao ni u saobraćaju.\nOrganizatori festivala, Beogradska kulturna mreža i grad Cetinje, su od prvog izdanja festivala postavili visoke standarde organizacije i produkcije, što je i rezultiralo ovakvim uspehom. Osnovni cilj saradnje je bio da Cetinje postane nezaobilazna destinacija na turističkoj mapi Crne Gore, jer pored svog istorijskog i kulturnog bogatstva, sada može da ponudi i vrhunsku zabavu. Već prve godine je bio primetno veći broj turista, a grupa od turista iz Belgije je boravila na Cetinju upravo zbog Montenegro Beer Festa. Zato će saradnja biti nastavljena na obostrano zadovoljstvo, a ponovni susret je zakazan za 24. jul 2020. godine.


Vesti online / Vesti / Srbija / "Zastava oružje": Radnici prekinuli štrajk\nZaposleni u fabrici "Zastava oružje" prekinuli su danas štrajk, potvrdio je Tanjugu predsednik sindikata Dragan Ilić i naveo da su tu odluku doneli, jer je jutros jedan broj zaposlenih, koji su do sada učestvovali u štrajku, počeo da radi.\nIlić je naveo da je u fabrici u kojoj radi 2.500 ljudi, u štrajku bilo od 80 do 100 odsto zaposlenih, ali da je od jutros samo manji broj ljudi nastavio sa štrajkom.\n- S obzirom da je manji broj učesnika u štrajku, smatrali smo da ne treba voditi ljude putem konfrontacije - da jedni druge napadaju zato što rade ili ne rade, i doneli smo odluku da se štrajk prekine - rekao je Ilić.\nIlić je kazao da ne zna razloge zbog kojih je većina zaposlenih prekinula obustavu rada, ali da Štrajkački odbor, kako kaže, pretpostavlja da je to posledica pritiska rukovodstva.\nOn je istakao da, iako je štrajk prekinut, to ne znači da su odustali od svojih zahteva, a to su da fabrika u Kragujevcu bude izuzeta iz postupka privatizacije, koji je predviđen novim Zakonom o naoružanju i vojnoj opremi.\nTakođe, zahtevi su i da zaposleni budu izuzeti iz umanjenja zarada od 10 odsto, da se poboljšaju uslovi rada, utvrdi odgovornost rukovodilaca za loše stanje fabrike, isplati bonus od 15.000 dinara i regres do 20. jula.\n- Mi ne odustajemo od naših zahteva, smatramo da su legitimni i dobro postavljeni i da treba istrajavati da se oni ispune - kazao je Ilić, koji tvrdi da je odlučeno da se u četvrtak održi protest ispred Ministarstva odbrane i Vlade Srbije.\nOružari su stupili u štrajk 23. maja, a na sastanku Štrajkačkog odbora sa ministrom odbrane Aleksandrom Vulinom nije postignut dogovor oko ključnih zahteva.\nVulin je obećao da će bonusa od 10.000 dinara biti isplaćen radnicima do kraja maja, kao i da će Inspekcija rada utvrditi na kojim poslovima je ugroženo zdravlje radnika.


Saradnjom i koordinacijom do očuvanja prirodnih resursa - Energija, klima i životna sredina\nSaradnjom i koordinacijom do očuvanja prirodnih resursa\nKonsultativni sastanak pod nazivom “Obnovljivi izvori energije i zaštita prirodnih resursa” održan je u Arilju, u petak 20. aprila. Tema sastanka bili su projekti izgradnje mini-hidrocentrala, njihov uticaj na prirodne resurse, kao i iskustva prisutnih predstavnika civilnog društva u korišćenju dostupnih mehanizama učešća javnosti radi zalaganja za zaštitu prirode i očuvanje prirodnih resursa.\nSastanku, održanom u hotelu “Mlinarev san”, prisustvovale su organizacije civilnog društva, stručnjaci i aktivisti za zaštitu životne sredine iz Arilja, Jošaničke banje, Prijepolja, Priboja, Loznice, Valjeva, Zavidovića (BiH) i Beograda. Pored njih, sastanku su prisustvovali i predstavnici medija: Centra za istraživačko novinarstvo Srbije CINS, Radio Beograda 2, kao i dopisništva Slobodne Evrope iz BiH.\nTema sastanka bili su projekti izgradnje mini-hidrocentrala, njihov uticaj na prirodne resurse, kao i iskustva prisutnih predstavnika civilnog društva u korišćenju dostupnih mehanizama učešća javnosti radi zalaganja za zaštitu prirode i očuvanje prirodnih resursa.\nTermin za sastanak odabran je usled nove dinamike u sektoru hidroenergije u Srbiji. Dosadašnji mehanizmi podsticaja u oblasti obnovljivih izvora energije rezultirali su mnogobrojnim projektima izgradnje mini hidrocentrala. Samo Srbija planira 800 novih projekata izgradnje mini hidrocentrala, dok će se u celom regionu njihov broj utrostručiti. Međutim, često se u obzir ne uzimaju negativni efekti koje izgradnja mini hidrocentrala ima na životnusredinu, prirodne resurse, biljni i životinjski svet, kao i lokalne zajednice - ugrožavanje ekosistema,probleme sa snabdevanjem pijaćom vodom, rizike od pojave klizišta i poplava, kao i brojne druge opasnosti koje dovode u pitanje potrebu za izgradnjom ovih projekata i njihovu održivost. Pored toga, brojni projekti izgradnje mini-hidrocentrala su ili realizovani ili se planiraju u zaštićenim prirodnim područjima. Pitanje izgradnje minihidrocentrala u Srbiji dobilo je novu dinamiku u skorijem periodu, usled usvajanja Programa ostvarivanja Strategije razvoja energetike, Regionalnog master plana za održivu hidroenergijuna Zapadnom Balkanu, kao i sve izraženijeg nezadovoljstva lokalnih zajednica: meštana iz različitih delova Srbije, poput Temske, Priboja i Jošaničke Banje.\nU toku sastanka učesnici su razgovarali o mogućnostima koje im zakonski okvir za učesšće javnosti u pitanjima zaštite životne sredine pruža da se uključe u procese izrade i odobravanja projekata od značaja i razmenjivali dosadašnja iskustva u višegodišnjem zalaganju za očuvanje prirodnih resursa i zastupanje interesa lokalnih zajednica. Uprkos isključivanju iz procesa donošenja odluka o ovakvim projektima, ili sužavanja prostora za njihovo učešće, još uvek je prisutna velika odlučnost predstavnika lokalnih zajednica i zainteresovane javnosti da se i dalje zalažu za očuvanje prirodnih resursa, za zajedničko sagledavanje problematike izgradnje malih hidrocentrala, kao i da su otvoreni za razmatranje mogućnosti efikasnijeg učešća i zajedničkog koordinisanog delovanja u očuvanju prirodnih resursa. Razgovaralo se i o mogućnosti da se kroz učvršćivanje saradnje, redovnu komunikaciju i razmenu informacija, kao i potencijalne nove obuke, iskoristi volja, znanje i iskustvo koje postoji, za ostvarivanje većeg uspeha u očuvanju prirodnih resursa u budućnosti i jačeg uticaja na donosioce odluka\nKonsultativni sastanak je organizovala Beogradska otvorena škola, Ekološko udruženje „Rzav – God save Rzav“, Društvo za zaštitu i proučavanje ptica Srbije i Svetski fond za prirodu – WWF. Sastanak je organizovan u okviru projekta „CO-SEED – Civilno društvo zagovara ekološki prihvatljiv društveno-ekonomski razvoj“, koji je podržan od strane Evropske unije.


Parafiskalni nameti – prijedlozi i preporuke za smanjenje ili ukidanje - mojusk.ba\nU Bihaću je održan stručni skup na temu „Parafiskalni nameti – prijedlozi i preporuke za smanjenje ili ukidanje“, koji su organizirali Udruženje LINK Mostar i Nezavisni biro za razvoj Modriča. Ovaj stručni skup je održan u sklopu Inicijative za smanjenje ili ukidanje parafiskalnih naknada na području grada Bihaća i općine Bosanska Krupa. Inicijativa je pokrenuta u 10 općina BiH i provodi u sklopu projekta: “Boljim poslovnim okruženjem do više radnih mjesta”, finansiranog od Američke agencije za međunarodni razvoj (USAID), a u okviru Programa održivosti civilnog društva u BiH (CSSP program). Učešće na stručnom skupu uzeli su predstavnici Grada Bihaća, Općine Bosanska Krupa, privatnog i nevladinog sektora. Predstavnici Grada Bihaća i Općine Bosanska Krupa su predstavili rezultate pokrenutnih aktivnosti na smanjenju parafiskalnih nameta, što je naišlo na odobravanje prestavnika privatnog sektora. Međutim, predstavnici privatnog sektora su istakli problem nedostatka radne snage, koji je izazvan sve većim brojem ljudi koji odlaze iz Unsko-sanskog kantona, pa su svi pristuni iskoristili ovu priliku da apeliraju na više nivoe vlasti da hitno počnu poduzimati mjere koje će zaustaviti taj negativni trend.


Pišite Deda Mrazu, akcija „Pošta Srbije“ – MAMIN SVET\nHome Brinite o sebi\tPišite Deda Mrazu, akcija „Pošta Srbije“\nby Angelina Radulović 4. decembra 2012. 0 comment\nJP „Pošta“ poziva sve devojčice i dečake koji imaju manje od deset godina da od 21. novembra do 12. decembra šalju pisma Deda Mrazu. U njih mogu da spakuju svoje pesme, priče, dogodovštine, crteže, želje, poruke i slično.\n[box_info]Deda Mrazu mogu da pišu pojedinci, a mogu i zajedno čitava odeljenja ili vaspitne grupe. Na svakom radu treba obavezno napisati ime i prezime autora, adresu, godinu rođenja i broj telefona.[/box_info]\nOvu poštu potrebno je poslati na adresu sa naznakom „Za akciju – Piši Deda Mrazu”, poštanski fah 900, 11000 Beograd (uz nadoknadu troškova poštarine), a najlepši radovi sa novogodišnjeg dopisivanja biće izloženi 20. decembra u 12 časova u Palmotićevoj 2 u Beogradu, kada će Deda Mraz nagraditi vrednim darovima najmaštovitija i najšarenija pisma.\nPišite Deda Mrazu, akcija „Pošta Srbije“ was last modified: 4 decembra, 2012 by Angelina Radulović\nBesplatne radionice za mlade u DKC „Sremčica“


Općina Stari Grad dodijelila vozilo Prvoj policijskoj upravi\nOpćina Stari Grad nabavila je terensko motorno vozilo marke „Škoda Rapid“ za potrebe Prve policijske uprave. Primopredaja je izvršena danas, a ključeve vozila policijskom komesaru Mevludinu Haliloviću uručio je općinski načelnik Ibrahim Hadžibajrić.\nNa ovaj način nastavljena je podrška koju Općina Stari Grad kontinuirano pruža Prvoj policijskoj upravi koja je, putem općinske Službe civilne zaštite, izabrana za službu za bezbjednost i zaštitu građana općine Stari Grad u slučaju prirodnih i drugih nepogoda.\nRanije je Prva policijska uprava opremljena uniformama, opremom, šljemovima, hidrauličnom presom itd. Općinski načelnik Ibrahim Hadžibajrić istakao je da se oprema nabavlja u skladu sa zahtjevima i realnim potrebama Prve policijske uprave. „ Naša podrška policiji prethodnih godina bila je višestruka: od opremanja prostorija, nabavke kompjuterske opreme, kancelarijskog namještaja, pa do profesionalne opreme i vozila. U posljednje dvije godine u opremanje Prve policijske uprave, uključujući i ovo vozilo, uložili smo oko 250.000 KM, a već smo razgovarali i o nova dva do tri projekta za koje se nadam da ćemo ih uspjeti realizovati u narednom periodu,“ najavio je Hadžibajrić.\nDa je podrška Općine Stari Grad od velikog značaja potvrdio je i policijski komesar Mevludin Halilović koji se zahvalio Općini i izrazio nadu da će se saradnja nastaviti.\n„Radi se o značajnoj donaciji koja će pomoći policiji Prve policijske uprave u izvršavanju svojih poslova i zadataka, a ovo nastavak pomoći koja Općina pruža Prvoj PU,“ kazao je Halilović.\nU okviru opremanja svojih službi zaštite i spašavanja kako bi spremno dočekali eventualne prirodne i druge nesreće, Općina Stari Grad je prošle godine nabavila namjensko vatrogasno vozilo sa punom opremom za DVD Vratnik, te pedeset policijskih šljemova, hidrauličnu presu i set za razvaljivanje vrata Prvoj policijskoj opremi. Ranije je oprema nabavljena i za službu medicinske zaštite, te službu zaštite od rušenja.


ĆOŠKARENJE: Ekonomija kao Pepeljuga - Nira Press\nPočetna » ĆOŠKARENJE: Ekonomija kao Pepeljuga\nOno što se moglo očekivati, konačno se i dogodilo. Javno je saopšteno i nije osporeno, da je broj penzionera u Srbiji prevazišao broj zaposlenih. Donedavno je na jednog radnika dolazio jedan penzionisani, ali sada, prema poslednjim podacima Ipsos stratedžik marketinga, na jednog penzionera u našoj zemlji ima svega 0,94 zaposlenih građana.\nKonkretno, u Srbiji ima 1,711 miliona penzionera, a zaposlenih nešto manje od toga. Problem, međutim, nije samo veliki broj starijih građana, jer smo tu u rangu sa Evropom. Tako udeo populacije starijih od 60 godina čini 24,7 odsto u našoj zemlji, a evropski prosek je od 20,3 do 26,4 procenata. Jasno je, stoga, da našu poraznu statistiku kreira velika stopa nezaposlenosti, koja je u aprilu iznosila 24 odsto. Da ekonomski problemi traju već dugo, nekako je egzemplar, očit pokazatelj i fakat iz Čačka koji je nekada važio za „poslovni eldorado“. Prema tvrdnji tamošnjih hroničara, tamošnje razne vlasti nisu uspele 18 godina da privuku nijednu inostranu ili domaću investiciju u proizvodne delatnosti.\nGledano šire ekonomski, broj kamenčića u već tesnoj cipeli je sve veći i čvrsto budžetsko i industrijsko hodanje je teško izvodljivo. O trčanju nema ni govora. Evo samo dva razloga za situaciju da u previše situacija „ne zna leva šta radi desna“. Kako su mnogi ugovori i dalje nedostupni, uprkos zahtevima poverenika za informacije od javnog značaja, moglo bi biti sasvim tačno ono što je obnarodovano, ali nikada osporeno. Ukupna potraživanja beogradskog aerodroma na kraju marta iznosila su oko pet i po milijardi dinara, od čega 4,6 milijardi čine dugovanja srpske nacionalne aviokompanije “Air Serbia”. Ne, nije reč o starim dugovima JAT-a zato što su oni preneti na novo preduzeće koje je osnovano, a “Air Serbia” je nasledila JAT bez dugova. Pošto još uvek nije objavljen ugovor sa “Etihadom” iz Ujedinjenih Arapskih Emirata ne zna se ko je dužan da plati beogradskom aerodromu: država Srbija ili kompanija iz Emirata


Ifraim Zurof postao počasni građanin Novog Sada | Autonomija\nIfraim Zurof postao počasni građanin Novog Sada\nDirektoru Centra Simon Vizental Ifraimu Zurofu (Zuroff) večeras je uručena titula počasnog građanina Novog Sad…\nDirektoru Centra Simon Vizental Ifraimu Zurofu (Zuroff) večeras je uručena titula počasnog građanina Novog Sada, zbog njegove borbe za kažnjavanje počinilaca fašističke Novosadske racije iz januara 1942. godine, kada je pobijeno i pod led Dunava bačeno više od 1.300 Jevreja, Srba i Roma.\nNa svečanosti u Gradskoj kući Zurofu su priznanje uručili gradonačelnik Novog Sada Igor Pavličić i predsednik gradske skupštine Aleksandar Jovanović.\nU objašnjenju odluke Skupštine Novog Sada iz oktobra prošle godine navodi se da je Zurof ovu titulu zaslužio kao borac za pravdu i istinu, koji je dao nemerljiv doprinos zadovoljenju pravde prema žrtvama fašističkog terora u Novom Sadu.\n„Istrajnom borbom pre dve godine Zurof je uspeo da otkrije mesto boravka Šandora Kepira, bivšeg žandarmerijskog kapetana i jednog od glavnih idejnih inicijatora i sprovoditelja genocidne fašističke racije, u januaru 1942. godine u Novom Sadu“, navodi se u obrazloženju.\nZurof je zahvalio na nagradi i rekao da mu ona veoma mnogo znači zato što dolazi upravo od Novog Sada, grada sa velikim političkim i kulturnim uticajem u regionu.\n„Novi Sad je grad u kom je pre Holokausta cvetala jevrejska zajednica, a danas je to grad koji je dom drugoj po veličini jevrejskoj zajednici u Srbiji“, kazao je Zurof.\nZurof je prvo odbio da primi to priznanje, jer su prošle radikalske vlasti u centru Novog Sada postavile spomenik srpskom političaru iz vremena pre Prvog svetskog rata Jaši Tomiću, koji je bio autor antisemitskog pamfleta „Jevrejsko pitanje“.\nZurof je priznanje prihvatio nakon što su nove gradske vlasti, koje su i donele odluku o dodeli prižnanja, organizovale javnu raspravu na temu da li spomenik Tomiću treba da bude uklonjen iz centra Novog Sada.\nDodeli priznanja prisustvovali su i ambasador Izraela u Srbiji Artur Kol, ministar za ljudska i manjinska prava Svetozar Čiplić, rektorka Novosadskog univerziteta Radmila Marinković Nedučin, kao i bivša gradonačelnica Novog Sada Maja Gojković.\nDodeli su prisustvovali i predsednica Jevrejske opštine u Novom Sadu Ana Frenkel, beogradski rabin Isak Asiel, episkop bački Srpske pravoslavne crkve Irinej i direktorka Beogradskog fonda za političku izuzetnost Sonja Liht.\nIfraim Zurof će u naredna tri dana u Novom Sadu učestvovati na Seminaru o holokaustu, koji je namenjen pomaganju prosvetnim radnicima iz Srbije u podučavanju učenika o holokaustu.


► Petričić: Podržavam ljude u Šapcu i Paraćinu da izađu na lokalne izbore\nPetričić je tokom gostovanja na televiziji Šabac podsetio da su to dve sredine sa opozicijom na vlasti i da veruje da je opozicija obezbedila "relativno demokratske uslove u tim sredinama", kao i da treba izaći na izbore tamo gde postoji minimum demokratskih uslova.\n"Verujem da u Paraćinu i Šapcu postoji minimum demokratskih uslova za izbore, za čestite i tačne izbore koji će koliko-toliko tačno reflektovati volju naroda. Kada bi takvi uslovi postojali i u drugim delovima Srbije, i na samom vrhu, mi bismo išli na takve izbore", ocenio je Petričić.\nOn je naveo da treba ići na izbore tamo gde postoje "pretpostavke demokratskih izbora".\n"Dozvolite nam da imamo ovo što imamo u Šapcu i Paraćinu, pa ćemo da izađemo i u Beogradu. Imamo slobodne medije u ta dva grada. Imamo očigledan primer sa ovakvim izbornim uslovima i celu Srbiju sa uslovima kakvi jesu. Mi se protiv ovoga u Srbiji borimo, a ovde ćemo izaći da pokažemo da je i nama stalo do izbora. Ali demokratskih", kazao je Petričić.\nOn je naveo da očekuje da će vrhovna vlast "učiniti sve da slomi ta dva grada i dobije u njima vlast", ali, kako je naveo, "znajući ovu vlast bar osam godina kako i šta rade, ta vlast možda može da slomi ta dva grada na nepoštene i lažne načine".


Peticijom traže IZMEŠTANJE KNAUFA\nLokalne vesti - Utorak 12.09.2017 - 09:51\nVranje - U Surdulici i bližoj okolini je u toku potpisivanje peticije građana za izmeštanje fabrike „Knauf“ usled zagađenja okoline i ugroženosti zdravlja ljudi.\nPodrška stigla i od lokalne samouprave FOTO: MZ Belo Polje\nInicijativa je krenula iz Belog Polja gde je fabrika smeštena i gde se, kako kažu meštani, najviše osećaju posledice zagađenja „Knaufa“.\nOrganizatori potpisivanja peticije ističu nedozvoljenu emisiju štetnih gasova iz dimnjaka fabrike, ispuštanje radioaktivnih komponenti, zagađenje reke Vrle i podzemnih voda otpadnom kiselinom i veliku količinu jalovine koja ostaje od proizvodnje.\nPosebno su zabrinuti zbog, kako je navedeno, povećanja broja obolelih od karcinoma, što dovode u vezu sa zagađenjem okoline.\nPrema podacima koji su pridruženi peticiji, u Surdulici je u prvih osam meseci ove godine od najtežih bolesti obolelo 244 lica i sedmoro dece.\n- Tražimo da se fabrika izmesti sa područja Surdulice, jer prema propisima Evropske Unije, takva fabrika može da postoji na jednom mestu samo deset godina, a u Surdulici je taj rok istekao – stoji u peticiji.\nInicijator potpisivanja peticije Saša Milošević, čiji je stan udaljen samo dvestotinak metara od fabrike kaže za OK Radio da već pet godina vodi bitku za očuvanje životne sredine.\n- Pored svega navedenog u peticiji, mi imamo i problem sa bukom, jer kroz krug fabrike dnevno prođe pedesetak šlepera, a parking im nije uređen.\nJa sam o svemu pričao sa prethodnim direktorom „Knaufa“, koji mi je decidno odgovorio da njih ništa van kruga fabrike ne interesuje – kaže Milošević, ističući da je fabrika locirana na samo stotinak metara od škole.\nOn je zadovoljan odzivom Surduličana, jer je za desetak dana peticiju potpisalo oko 1.600 građana, a aktivisti prikupljaju potpise i u obližnim selima.\n- Očekujem da do kraja meseca ovaj naš zahtev podrži 7.000 meštana, nakon čega ćemo peticiju predati Ministarstvu zaštite životne sredine.\nPored nas, ugroženi su i meštani okolnih sela, jer zbog zagađenja reke Vrle, ne mogu da navodnjavaju svoje poljoprivredne zasade kao što su to činili ranije.\nSvaka čast onima koji u „Knaufu“ rade i time izdržavaju porodice, ali generalno, ova fabrika svima nama nije donela ništa dobro – zaključuje Saša Milošević.\nZahtev meštana Belog Polja su nedavno podržali i odbornici Skupštine opštine Surdulica.\nFabrika „Knauf“ je na početku rada zapošljavala oko 1.000 radnika, dok je trenutno njihov broj smanjen na manje od 100 zaposlenih.\nPeticija se potpisuje na gradskom šetalištu u Surdulici, svakog dana od 9 do 13 časova.


Kraj zagrebačke Cibone?\nZagrebački košarkaški klub Cibona najverovatnije će otići u stečaj 1. juna, zbog finansijskih problema, izjavio je bivši igrač, trener i predsednik Cibone Aleksandar Petrović, koji od decembra nije u tom klubu.\nCibona 69 dana nije ispoštavala obaveze u predstečajnoj nagodbi i ukoliko tako nastavi još tri nedelje, stvoriće se svi uslovi za stečaj. Petrović kaže da Cibona do sada nije platila ništa i da se niko iz kluba uopšte ne javlja poveriocima.\n"Ja sam u ovom klubu, kao igrač, trener i predsednik, bio od 1976. godine. Želim skrenuti pažnju javnosti na tešku situaciju u kojoj se Cibona našla. Sa stopostotnom sigurnošću mogu reći da Cibone 1. juna više neće biti... Neće biti više kluba s takvim imenom, grbom i bogatom istorijom", rekao je Petrović, zamolivši sve navijače i prijatelje kluba da dođu u sredu na drugu utakmicu polufinala doigravanja protiv Šibenika.\nPetrović kaže da je u pogledu pronalaženja rešenja u kratkom vremenskom roku. Klub je dužan 40 milona kuna (nepunih šest miliona dolara), no predstečajnom nagodbom poverioci su pristali na isplatu 17 miliona kuna (dva i po miliona dolara).\n"Ako ne možemo da spasimo Cibonu, bilo bi važno da je barem dostojanstveno sahranimo", rekao je Petrović.\nJavnosti u Hrvatskoj već se proširila vest da će Cibona napraviti fuziju sa KK Zagreb kako bi se napravio novi klub pod imenom Zagreb Cibona Nova.\n"Hipotetički, ako bi do toga došlo, onda bi taj klub bio dužan samo ono što je ovog trenutka dužan KK Zagreb, a ovih Ciboninih 15,5 miliona kuna poverenici bi mogli da zaborave. Neću da ulazim u priče o spajanju jer za to nemam dokaza", kazao je Petrović.\nCibona, koja je dva puta bila prvak Evrope, ima čak 18 titula u Hrvatskoj, sedam nacionalnih kupova, kao i tri šampionska pehara i osam kupova bivše Jugoslavije, uz jedan ABA lige.\nCibona je u utorak uveče demantovala tvrdnje da je pred gašenjem. KK Cibona stabilno posluje te nastavlja takmičenje u domaćim i međunarodnim takmičenjima kako u ovoj tako i u idućim sezonama, stoji u saopštenju.\n"Informacije koje su plasirane u medije u potpunosti su neistine, a igrači, treneri, klupski delatnici i uprava Kluba će i dalje, uz podršku Grada Zagreba, čiji smo ponosni simbol, nastaviti da svojim radom i zalaganjem stvaraju nove klupske vrednosti", saopštava Cibona pozivajući navijače da je podrže u narednoj utakmici koja se igra u sredu 10. maja.


Novi Beograd | Beograd news\nDeratizacija u Zemunu i Novom Beogradu\nEkipe Zavoda za biocide i medicinsku ekologiju danas će vršiti sistematsku deratizaciju (suzbijanje glodara) na teritoriji opština Zemun i Novi Beograd. Danas će se, ako vremenski uslovi dozvole, od 18.30 časova suzbijati odrasle forme komaraca na Voždovcu, Zvezdari i u Rakovici, dok će se na zelenim površinama u Grockoj sprovesti...\nPočelo je prijavljivanje za više besplatnih programa za decu, žene, roditelje sa decom, kao i penzionere koje opština Novi Beograd organizuje za svoje građane. Predsednik opštine Novi Beograd Aleksandar Šapić najavio je raznovrstan program u okviru projekta „Novi Beograd – pravi Beograd”. Besplatni programi obuhvataju besplatnu školu plivanja za decu,...\nU kineskom tržnom centru u ulici Jurija Gagarina, u novobeogradskom Bloku 70, sinoć nešto posle 18 časova izbio je požar. U gašenju su učestvovala četiri vatrogasna vozila, a nakon uspešnog gašenja požara preko noći je kod tržnog centra ostalo jedno vozilo koje je dežuralo. Prema nezvaničnim informacijama požar je izbio...\nIako je, prema prvim informacijama, Miloš M. (28) skočio sa 11. sprata solitera u Nehruovoj ulici u Novom Beogradu i preživeo pad, njegovo telo nije izdržalo! Nešto posle 17 sati on je preminuo u Urgentnom centru. Miloš je u teškom stanju, životno ugrožen, prevezen na reanimaciju nakon što je preživeo skok sa...\nPrva kineska banka u Srbiji “Bank of China”, koja će centrala za Balkan i istočnu i zapadnu Evropu, danas će biti svečano otvorena u Novom Beogradu. Kineska banka je peta najveća banka u svetu, a u Srbiji će poslovati pod imenom “Bank of China Srbija” a.d. Beograd i pokrivaće sve zemlje...


VIDEO/FOTO: Ministar Bukvarević sa demobilisanim borcima SBK/KSB u Travniku | Travnicki INFO\nVIDEO/FOTO: Ministar Bukvarević sa demobilisanim borcima SBK/KSB u Travniku\nFederalni ministar za pitanja boraca i invalida odbrambeno-oslobodilačkog rata Salko Bukvarević danas je u Travniku održao sastanak sa predstavnicima boračkih udruženja koja egzistiraju na području Srednjobosanskog kantona.\nSastanku su prisustvovali premijer Tahir Lendo, predstavnici Kantonalne uprave za branioce, te načelnici općina Srednjobosanskog kantona.\nNa sastanku su izneseni različiti stavovi o Nacrtu zakona o pravima demobilisanih boraca, ali su učesnici bili saglasni da on što prije treba biti u parlamentarnoj proceduri.\nU našem videu pogledajte šta je ministar Bukvarević izjavio nakon sastanka, ali i šta su nam demobilisani borci rekli o samome sastanku i svojim očekivanjima nakon njega.\nTagsArmin Plivčić boraca Elvir Pezić federalni invalida Ministar odbrambeno oslobodilačkog pitanja rata Salko Bukvarević sastanak Travnik\nTrka za 5: Travnički srednjoškolci se takmičili u trčanju (FOTO)\nOdržan koncert “Mom gradu”


Zaštita voćnjaka tokom zime | VICTORIA LOGISTIC\nStručna podrška: dipl.inž. Jovanka Petrović, Chemical Agrosava\n• uklanjanje osušenih stabala i preraslih izdanaka,\n• zatezanje protivgradne mreže,\n• uklanjanje suvih polomljenih grana i trulih plodova,\n• sakupljanje opalog lišća i plodova (gde je to moguće).\nPočetkom zime, počinju pripreme za rezidbu. Ovo je jedan od najvažnijih poslova kojim se postiže ravnoteža između očekivanog prinosa i potencijala biljke odnosno uspostavljanje odnosa između rodnog i nerodnog drveta, kao i obnova i podmlađivanje rodnog drveta za narednu godinu.\nU toku zime, kruškina buva prezimljava u stadijumu imaga ispod kore stabla, opalog lišća i u drugim skrovitim mestima. Prezimljujuće ženke su oplođene, a mirovanje je uslovljeno temperaturama ispod 10º C. Iznad ovih temperatura, ženke pomoću hitinizirane legalice ubadaju “drške” jaja u koru stabla ili pupoljaka. Par dana sa temperaturom višom od 10ºC stvara povoljne uslove za polaganje jaja, a voćarima to je znak da je optimalno vreme za suzbijanje imaga. Da bi u vegetaciju ušli sa što manjom brojnosti kruškine buve, najefikasnija ali i vrlo ekonomična je kombinacija piretroida (Plures, Fastac 10 EC) i parafinskog ulja (Letol EC).\nU zasadu kruške, a posebno dunje redovna je primena preparata na bazi bakra. Ovim zimskim tretmanom postiže se dezinfekcija voćke od patogena Erwinia amylovora koji se vrlo teško suzbija u toku vegetacije. Osnova sprečavanja bolesti je jesenje i zimsko tretiranje sa ciljem da se smanji inokulum na kori stabla i u vegetaciju uđe sa što manjim potencijalom patogena. Iz tog razloga, čim temperatura u januaru bude par dana iznad 12ºC, primeniti preparat Everest u koncentraciji od 0,5%.\nPrilikom izvođenja jesenjeg prskanja posebno treba obratiti pažnju da voćke u celosti i ravnomerno budu prekrivene depozitom rastvora za tretiranje.\nZaštita ostalih voćnih vrsta izvodi se posle završene rezidbe, tokom februara ili početkom marta, upravo pred samo kretanje vegetacije. Tretmani kod koštičavog voća, maline i kupine su nešto ranije od jabučastog, jer ove voćne vrste kreću ranije sa vegetacijom. Pored preparata na bazi bakra (Everest) potrebno je dodati parafinsko ulje (Letol EC) u koncentraciji od 3-4% i insekticid (Savanur, Saturn, Imidan). Ova kombinacija preparata omogućava smanjenje inokuluma i brojnosti štetnih insekata, sprečavajući prelazak iz prezimljujuće forme, uzrokujući „gušenje“ ili suzbijanje produženim kontaktom sa insekticidom.\nUkoliko je ikada postojala dilema da li su potrebni zimski tretmani, prethodne godine i iskustvo koje smo do sada stekli, potvrdilo nam je opravdanost ovih tretmana.\nPovlačenje brojnih aktivnih materija sa tržišta smanjilo je izbor preparata za efikasnu zaštitu, blage zime sa relativno malo padavina omogućavaju prezimljavanje insekata u velikom procentu, a stroge kontrole kvaliteta pri izvozu i prodaji voća na tržištu, zahtevaju redukciju ili značajnu izmenu primene sredstava za zaštitu.\nBilten "Za našu zemlju", broj 96., decembar 2020. godine.


Arnel Isak » MINISTAR ISAK PRISUSTVOVAO OTVARANJU SAJMA OPENS 2019 U ZENICI „Podržimo domaću proizvodnju i tako jačajmo svoj grad, kanton i državu“\nMINISTAR ISAK PRISUSTVOVAO OTVARANJU SAJMA OPENS 2019 U ZENICI „Podržimo domaću proizvodnju i tako jačajmo svoj grad, kanton i državu“\nMinistar za prostorno uređenje, promet i komunikacije i zaštitu okoline Zeničko-dobojskog kantona Arnel Isak je danas u Zenici prisustvovao otvaranju i pružio podršku organizaciji i održavanju Devetog sajma poljoprivrede i organske proizvodnje i narodnog stvaralaštva “OPENS 2019”. Tokom tri dana koliko će se „OPENS 2019“ održavati u centru Zenice, Zeničani i posjetioci iz drugih gradova će moći kupiti proizvode koje na sajmu predstavlja oko 100 izlagača iz cijele BiH.\n„S obzirom da sam na čelu Ministarstva koje, između ostalih aktivnosti, značajan obim poslova ima u Sektoru zaštite okoliša, raduje me da imam priliku prisustvovati jednom ovakvom sajmu koji promovira organsku proizvodnju. U proizvodnji organske ili eko hrane ne koriste se savremene metode tretiranja zemljišta hemijskim gnojivima i pesticidima, nema uvođenja genetski modificiranih organizama, a u industrijskoj preradi se ne tretira hemijskim prehrambenim aditivima. To je nešto čemu svi trebamo težiti i globalni je stav da je budućnost u ovim vidovima proizvodnje“, dodaje ministar Isak.\nSANACIJA PRUŽNOG PRELAZA U ĆATIĆIMA Ministar Isak riješio problem koji je bio prisutan duže od dvije decenije


(VIDEO) OWS: Policija uhapsila 47 ljudi u Bostonu - Bizlife.rs\n(VIDEO) OWS: Policija uhapsila 47 ljudi u Bostonu\n09:17 Boston, 11/12/2011\nPolicija je raščistila šatorski kamp pokreta Okupirajmo Wall Street u komercijalnom delu Bostona i uhapsila 47 ljudi.\nViše od 100 policajaca upalo je pre svitanja u kamp, kada je većina kampera spavala, i blokirala ulice. Policija je saopštila da su 33 muškarca i 14 žena uhapšeni, većinom zbog ulaska na privatni posed.\nRaspuštanje kampa na maloj travnatoj površini preko puta bostonske Banke federalnih rezervi i glavne železničke stanice izvedeno je bez nasilja, za razliku od nekih drugih gradova za tri meseca demonstracija protiv Wall Streeta, koje su počele u Njujorku.\nBostonska policija nije nosila šlemove niti specijalnu opremu i nije potezala oružje na demonstrante.\nNa konferenciji za novinare u sedištu policije gradonačelnik Bostona Tomas Menino pohvalio je rad policije tokom ove akcije. „U interesu bezbjednosti javnosti mi smo na kraju morali da delujemo“, rekao je Menino, dodajući da će policija sprečiti svaki pokušaj demonstranata da na nekom drugom mestu postave šatore.\nProtesti pod nazivom Okupirajmo Wall Street počeli su 17. septembra kada je nekoliko desetina demonstranata pokušalo da postavi šatore ispred berze u Njujorku i od tada su se proširili na nekoliko američkih gradova kao znak nezadovoljstva zbog stanja ekonomije i „pohlepe korporacija“.


SNF: Izađi na referendum i zaokruži „ne“ - Medija centar\nSNF: Izađi na referendum i zaokruži „ne“\nSrpski nacionalni forum (SNF) je uputio apel svim Srbima sa Кosova i Metohije, kojima će glasanje biti onemogućeno, da zamole svoje raseljene rođake po centralnoj i severnoj Srbiji, da sutra, 16. januara masovno izađu na referendum i zaokruže „ne“. Iz ove organizacije na to pozivaju i sve ostale građane Republike Srbije.\n„U Republici Srbiji će se sutra, 16. januara 2022. održati se po mnogo čemu kontroverzni referendum, sa višesmislenim pitanjem: ’Da li te za potvrđivanje akta o promeni Ustava Republike Srbije?’, navodi se u saopštenju dostavljenom medijima iz ove organizacije.\n„Navodni razlog ishitreno organizovanog referenduma je potreba da se uvede nezavisnost sudstva. U referendumskom pitanju se ne pominje nikakvo sudstvo, već se traži blanko podrška odnosno ’potvrđivanje akta o promeni Ustava’, a što bi moglo da dovede i do drugih promena Ustava, uključujući i njegovu preambulu“, smatraju članovi SNF-a.\n„Referendum je nelegitiman iz dva razloga: što ga raspisuje jednostranački parlament po nalogu predsednika jedne političke stranke, i zato što se za uspeh referenduma ne traži glas apslolutne većine. On je i nelegalan, jer suprotno Ustavu nije raspisan na teritoriji cele države, već Srbe sa КiM tretira kao dijasporu“, stoji u saopštenju.\n„Međutim, s obzirom na postojeću konstelaciju unutrašnje i spoljnopolitičkih odnosa, nema nikakve sumnje da će referendum proizvesti pravno dejstvo sa nesagledivim štetnim posledicama po Republiku Srbiju, a po položaj Srba na КiM naročito“, poručuju iz ove organizacije.\n„Iz tih razloga, kao jedino sredstvo borbe nameće se masovni izlazak na referendum i glasanje ’ne’, glasanje protiv avanturističkog pokušaja menjanja državnog ustrojstva sa nesagledivim posledicama“ zaključuje se u saopštenju SNF-a.


Republika / Vulin: Snažan rezervni sastav važan u odbrani zemlje\npetak, 3. 11. 2017.| 13:47\nMinistar odbrane Aleksandar Vulin susreo se danas sa rukovodstvom Saveza organizacija rezervnih vojnih starešina, poručivši da samo snažan rezervni sastava garantuje zemlji da će odgovoriti na svaki izazov.\nVulin je posebno ukazao na potencijale Saveza organizacija rezervnih vojnih starešina\n- Nema zemlje koja bi se odrekla svog rezervnog starešinskog sastava, jer je on oduvek imao važnu ulogu u odbrani zemlje - istakao je ministar odbrane.\nMinistarstvo odbrane očekuje da članstvo Saveza organizacija rezervnih vojnih starešina i u budućnosti spremno i aktivno doprinosi sistemu odbrane.\n- Rezervne starešine imaju znanje, ali i želju da služe svojoj zemlji i da svoje znanje prenesu na druge. Samo snažan rezervni sastav garantuje da će zemlja moći da odgovori na svaki izazov, od elementarnih nepogoda i oružanih sukoba - poručio je Vulin.\nPredsednik Saveza,rezervni pukovnik dr Milojko Nikolić pohvalio je mere koje Ministarstvo odbrane sprovodi na jačanju Vojske Srbije, poboljšavanju materijalnog položaja pripadnika Vojske Srbije, obnovi naoružanja, ali i nastavku politike vraćanja samopoštovanja vojske i njenih pripadnika.\nVULIN IZ MILANA OTKRIO: Bereta zainteresovana da ulaže u Srbiju\nOn je posebno ukazao na potencijale Saveza organizacija rezervnih vojnih starešina.\n- Želja nam je da pružimo podršku ponovnom uvođenju sektora civilne odbrane i da Savez bude uključen u dalju obuku stanovništva pod okriljem Ministarstva odbrane i Vojske Srbije, posebno zbog toga što neprestano težimo da ciljeve uskladimo sa delovanjem Vojske i njenim misijama u oblasti odbrane, zaštite i spasavanja ljudi i materijalnih dobara, kroz edukaciju i obuku naših članova - navedeno je u saopštenju.\nVulin je rekao da Savez može računati na punu podršku Ministarstva odbrane i da je Ministarstvo odbrane jedina i prava adresa za sve rezervne starešine.\nAleksandar Vulin Vojska Vojnici Ministar odbrane Ministarstvo odbrane Rezervni sastav\nKome prvo stižu vojni pozivi?


Rusija zabranila uvoz jabuka iz BiH - infoBirač\nRuska Federacija obustavila je uvoz jabuka iz Bosne iz Hercegovine zbog sumnje u reeksport. Ministar spoljne trgovine i ekonomskih odnosa BiH Mirko Šarović potvrdio da je Ruska Federacija zabranila uvoz jabuka iz BiH, navodeći da je to radila jedna kompanija iz Bijeljine, a sertifikat za sporne jabuke je izdala fitosanitarna inspekcija u Brčkom.\n– Razlog za uvođenje ove mjere jeste što je kompanija iz Bijeljine prepakivala, prema navodima ruske strane, jabuke porijeklom iz Poljske i izvozila ih u Rusiju – rekao je Šarović u izjavi Srni, a prenosi BN TV.\n– Naložio sam Upravi za zaštitu zdravlja bilja da o ovom slučaju obavijesti nadležna ministarstva Republike Srpske, Federacije BiH i Brčko distrikta i zatražio od nadležnih institucija da preduzmu sve aktivnosti kako bi se ovaj slučaj rasvijetlio – rekao je Šarović.\nOn je naveo da ovaj slučaj ukazuje na kršenje sporazuma i potpisanog protokola sa Ruskom Federacijom s obzirom na ozbiljnu sumnju u zloupotrebu zbog čega će biti obaviješteni i drugi nadležni kontrolni organi.\n– O daljim aktivnostima koje će preduzeti nadležne institucije blagovremeno ćemo obavijestiti javnost narednih dana. Zatražićemo i razgovore sa ruskom stranom kako bi otklonili i ponovo uspostavili izvoz u Rusku Federaciju – dodao je Šarović, dodajući da bi se mogao ponovo nastaviti izvoz jabuka u Rusku Federaciju neophodno je da se pokažu jasne i kredibilne mjere na svim nivoima.\nSrpska bilježi manji broj brakova, pucaju većinom nakon 13 godina\nMinistar Šeranić: U Srpskoj 29 novih lica zaraženih korona virusom


SAD upozorile Srbiju na rizik koji nosi kupovina oružja od Kine, ruski mediji razočarani | 013 info\nRSE/Beta\tPon, 10/08/2020 - 21:59\n"Svaka zemlja bi trebalo da može da ima poverenja da nabavka opreme neće ugroziti njenu nacionalnu bezbednost ni ekonomski suverenitet", naveli su iz Ambasade SAD i dodali da tog poverenja ne može da bude "ako su prodavci vojne i odbrambene opreme zavisni od autoritarne vlasti kakva je u Kini".\nIz Ambasade navode i da Srbiji "savetuju da radi na potpunijem usklađivanju sa Zajedničkom bezbednosnom i odbrambenom politikom EU".\nKupovina raketnog odbrambenog sistema FK-3 uvršćena je u godišnji izveštaj državne kompanije Jugoimport SDPR, koji je prošle nedelje priložen Agenciji za privredne registre Srbije. Jugoimport SDPR navodi u tom dokumentu da je realizovao 163 sporazuma o uvozu iz 31 zemlje u vrednosti od 620,3 miliona dolara u 2019. godini i da u to spada i nabavka dronova iz Kine i prva poznata kupovina sistema FK-3 u Evropi.\n"Najveći deo uvoza odnosi se na modernizaciju aviona MIG-29, nabavku sistema dronova i sistema protivvazdušne odbrane FK-3", navodi se u izveštaju. Zvaničnici u Srbiji do danas nisu odgovorili na pitanja RSE o nabavci oružja iz Kine, niti po kojoj je ceni ugovorena.\nRuski mediji razočarani odlukom Srbije\nVećina ruskih medija izrazila je iznenađenje zbog odluke Srbije, a u propratnim komentarima provejava razočarenje što nije naručeno rusko oružje iz familije S-300, piše Balkanska bezbednosna mreža.\n"Na nekoliko mesta provejava stav izneverenih očekivanja i ocene da se Srbija u toj stvari postavila kao podeljena ličnost, jer u isto vreme gaji prijateljstvo sa Rusijom, teži pridruživanju Zapadu, a kupuje oružje u Kini", navodi taj portal.\nGazeta citira i direktora Centra za strategijske analize Ruslana Puhova koji smatra da je Srbija od Kine dobila veoma povoljne finansijske uslove za nabavku FK-3, verovatno u vidu beskamatnog kredita, jer je Kini veoma stalo da vojnu opremu plasira na tržište "uglednih zemalja" evropskog kontinenta. On, takođe, priznaje da ruski S-400 "baš i nije jeftin", ali ima određene rezerve prema kineskoj tehnologiji i navodi da, iako je ta zemlja postigla veliki napredak u poslednjih 30 godina, i dalje postoje problemi.\nsrbija naoružanje oružje vojska SAD


Nauka dovodi u vezu korona virus i zagađenje vazduha - Društvo - Dnevni list Danas\nPočetna » Društvo » Nauka dovodi u vezu korona virus i zagađenje vazduha\n2Piše: Danas Online 20. novembra 2020. 19.28\nIstraživanja pokazuju da zagađenje vazduha povećava rizik od mnogih bolesti poput hronične opstruktivne plućne bolesti, astme, srčanog oboljenja, karcinoma, dijabetesa i mnogih drugih. Upravo ove bolesti predstavljaju povećan rizik od teškog ishoda bolesti COVID-19.\nKroz analizu različitih studija ukazao se značaj isticanja problema zagađenja vazduha sa aspekta javnog zdravlja. Zagađen vazduh ne utiče samo na pojavu akutnih, hroničnih problema i pojavu prevremene smrtnosti, već predstavlja ekonomsko opterećenje za jednu državu – za zdravstveni, ali i ostale sektore privrede, navodi Srđan Kukolj – ekspert za javno zdravlje i životnu sredinu i autor studije.\nZagađenje spoljašnjeg vazduha na koje utiču meteorološke prilike, stepen industrijalizacije i regionalna topografija, može delovati kao prenosilac zaraze i faktor pogoršanja ozbiljnosti koronavirusa. Relativno mali broj postojećih radova i različite metodologije koje su korišćene pri izradi napisanih radova predstavljaju značajna ograničenja u donošenju jedinstvenog zaključka da postoji povezanost zagađenja vazduha sa bolešću COVID-19, iako većina studija podržava ovu vezu.\nA koja je uloga institucija javnog zdravlja?\nOva analiza bila je povod za organizovanje panel diskusije 16. novembra 2020. godine, na kojoj se pored rezultata analize, razgovaralo i o zagađenju vazduha u Srbiji i ulozi institucija u oblasti javnog zdravlja. U panel diskusiji je uz predstavnike Beogradske otvorene škole i autora analize Srđana Kukolja, učestvovala i dr Branislava Matić Savićević iz Instituta za javno zdravlje Srbije “Dr Milan Jovanović Batut”.\nU Srbiji se dešava da lokalni zavodi javnog zdravlja gube poslove zbog Zakona o javnim nabavkama, dok Zakon o javnom zdravlju određuje da vršenje monitoring rade upravo lokalni zavodi. Zbog nepravilnog tumačenja ovih zakona dešava se da lokalni zavodi za javno zdravlje na tenderu izgube merna mesta za merenje kvaliteta vazduha.\nTo je bio slučaj u Valjevu, gde je lokalni zavod za javno zdravlje izgubio pet mernih mesta koja je dobila privatna klinika, koja se nalazi u nekom drugom okrugu. Sve navedeno dovodi do toga da lokalni zavodi za javno zdravlje nemaju podatke o tome kakav je kvalitet vazduha u njihovom okrugu i samim tim ti podaci za javno zdravlje nestaju. Ovo je problem koji mora da se prevaziđe kako bi stanovništvo naše zemlje dobijalo relevantne podatke o stanju kvaliteta vazduha, navela je, između ostalog, dr Branislava Matić Savićević.\nAnaliza naučnih radova na temu povezanosti zagađenja vazduha i COVID-19 izrađena je u okviru projekta “Kvalitet vazduha, javno zdravlje i COVID-19”, koji Beogradska otvorena škola sprovodi uz podršku Britanske ambasade u Beogradu.\nBoš, Korona virus, Zagađenje vazduhaBeograd\n21. novembra 2020. u 10.34\nPrema tvrdnjama sina majora Edvarda Marfija, čuveni zakon njegovog oca je glasio: ako se neki posao može obaviti na dva ili više načina, a samo jedan vodi u propast, biće urađen baš na taj način. Predlažem da ovo postane nulti zauvek obavezni član Ustava ove države. Takođe dajem temu za razmišljanje da se u neki od članova Ustava doda i rezultat rada trupe Leteći cirkus Montija Pajtona (na primer: Ministarstvo šašavog hodanja). Sve mi se čini da bi onda sistematski rad/nerad ove države na nedobrobiti i neblagostanju (u ovom konkretnom slučaju: značajni doprinos i aktivno učešće u masovnom oboljevanju) njenih građana konačno imao odgovarajući okvir i definiciju…\n22. novembra 2020. u 10.51\nPa normalno kad nas prethodno zatruju kemtrejlovima i kad nas redovno otrovima prskaju iz vazduha…Zato treba koristiti maske sa zeolitom i fotokatalitičke prečišćivače vazduha u zatvorenim prostorijama…


Jevtić sa raseljenima o povratku porodica u Mušotište | Radio Kosovska Mitrovica\nJevtić sa raseljenima o povratku porodica u Mušotište\n28. May, 2016 17:33 |\nMinistar za zajednice i povratak u kosovskoj vladi Dalibor Jevtić razgovarao je danas u Beogradu sa raseljenim Srbima iz sela Mušotište, opština Suva Reka, sa kojima je dogovorio skori povratak prvih porodica u ovo mesto na Kosovu.\nU prvoj fazi procesa povratka u Mušotište dogovoren je povratak deset porodica, navodi se u saopštenju iz Jevtićevog kabineta.\nJevtić je na sastanku sa raseljenima rekao da kada je u pitanju povratak u Mušotištu više nema odlaganja i da ovaj proces mora početi odmah, nakon čeka su određene i prve porodice kojima će u najskorijem periodu započeti izgradnja kuća.\nJevtić je naglasio da će ministarstvo učesvovati sve vreme u u procesu povratka porodica i da ništa neće biti prepušteno slučaju. “Želim da odgovornost preuzmu i druge institucije koje treba da preuzmu odgovornost i za bazbednost, ali i za neke druge stvari i ja verujem da će rezultat biti pozitivan na kraju. Želimo da se nakon povratka prvih porodica napravi put koji će povezati Mušotište sa selom Vrbeštica u opštini Štrpce i na taj način stvoriti dodatnu sigurnost“, rekao je ministar tokom sastanka.\nJevtić je dodao da je važno i to što će se povratkom prvih porodica u Mušotištu stvoriti mogućnost i za obnovu svetinja u ovom delu Kosova, kao i da će se kada se budu vratile prve porodice stvoriti šansa i za povratak ostalih koji žele da se vrate u ovo mesto.\n“Predvideli smo da u vašem procesu povratka dobijete i ekonomski paket i šansu za pokretanje sopstvenog biznisa, da to za početak bude nešto što će pomoći”, rekao je Jevtić dodajući da će se i sa lokalnom samoupravom razgovarati o mogućem zapošljavanju.\nTokom sastanka je naglašeno da se neće dozvoliti da se ponovi proces neuspešnog povratka kao što je to bio slučaj u ranijem periodu, navedeno je u saopštenju.


Koliko tehnološke kompanije čuvaju našu privatnost | OZ I.T SOLUTIONS-BLOG\nKoliko tehnološke kompanije čuvaju našu privatnost\nŽiveći naše digitalne živote neprestano ostavljamo tragove u vidu podataka preko sajtova društvenih mreža, email provajdera, internet provajdera i mobilnih aplikacija. Na pitanje koje se kompanije najviše bore da zaštite podatke svojih korisnika od pokušaja vlasti da dođu do njih, pokušala je da odgovori Fondacija za elektronske granice (EFF).\nEFF je objavila svoj peti godišnji izveštaj u kome se bavila posvećenošću tehnoloških kompanija zaštiti privatnosti korisnika.\nIzveštaj sadrži ocene 24 kompanije, kojima su dodeljivane zvezdice (maksimalno pet zvezdica) u svakoj kategoriji, a među kategorijama se nalaze otvorenost kompanija u vezi zahteva vlasti za podacima korisnika i transparentnost u pogledu politike kompanije u vezi zadržavanja podataka korisnika.\nDevet kompanija je dobilo zvezdice u svakoj kategoriji i to su Adobe, Apple, CREDO, Dropbox, Sonic, Wickr, Wikimedia, WordPress.com i Yahoo.\n“Mi poveravamo bezbroj intimnih detalja o našem privatnom životu provajderima digitalnih usluga. Često je korporativna politika a ne legalne mere zaštite naša najbolja odbrana od vladinog upada”, kažu iz EFF-a dodajući da tehnološke kompanije moraju imati najjaču moguću politiku za zaštitu privatnosti i da su u fondaciji impresionirani time što je ova devetočlana grupa ispunila njihove ambiciozne standarde.\n“Svakog dana, naši digitalni životi zahtevaju od nas da verujemo digitalnim servisima koje koristimo sve više, i korisnici zaslužuju jasne i pouzdane informacije o politici i procedurama koje ih štite”, kažu iz EFF-a ističući da je vreme da sve kompanije shvate privatnost svojih korisnika ozbiljno i da dostignu nove standarde koje je uspostavio EFF u svom novom izveštaju.\nZa razliku od pobrojanih kompanija koje su dobile zvezdicu u svakoj od pet kategorija, WhatsApp je dobio samo jednu zvezdicu, uprkos tome što je EFF još prošle godine obavestila kompaniju da će biti uključena u ovaj izveštaj, kao i uprkos činjenici da je Facebook kupio WhatsApp što je kompaniji dalo mnogo mogućnosti da zaštiti svoje korisnike.\nI Google i Twitter moraće da urade više, jer su ostali bez zvezdica u kategorijama u kojima se ocenjuje posvećenost kompanije obaveštavanju korisnicka o zahtevima vlasti za njihovim podacima i zadržavanju podataka.\nPrevious Post:Identifikovana grupa kineskih hakera odgovorna za krađu podataka službenika američke vlade\nNext Post:“Osvetnička pornografija“ uskoro nestaje iz Google pretrage


Vesti online / Vesti / Srbija / Transparentom na premijera: Nisam paravan, to će pokazati rezultati\nTokom obraćanja premijera Aleksandra Vučića na 15. Kongresu Saveza samostalnih sindikata Srbije u četvrtak, u jednom trenutku u sali Doma sindikata razvijen je transparent na kojem je pisalo "Uništavaju nam preduzeće, bahate se i sprovode samovolju, a vas koriste kao paravan".\nObećao da će za 15 dana odgovoriti radnicima na prozivku: Aleksandar Vučić\nTransparent su razvili zaposleni u Javnom preduzeću Informatika iz Novog Sada, pozivajući premijera da dokaže da nije paravan. Vučić je na to odgovorio da nije ničiji paravan, te da će to pokazati rezultati.\n- U narednih 15 dana dobićete odgovor na transparent koji ste pokazali - rekao je Vučić radnicima Informatike.\nSRBIJA Čestitke za Vučića: Briljantni rezultati na izborima\nPetak 29.05.2015. 08:26\non nije paravan,on je direktan počinilac


Vučić nije imao ustavno ovlašćenje da potpiše sporazum u Beloj kući - Budite informisani\nVučić nije imao ustavno ovlašćenje da potpiše sporazum u Beloj kući\nBudite informisani08. 09. 2020.0 Comment0444\nPredsednik Pravnog saveta Narodne stranke advokat Vladimir Gajić izjavio je da predsednik Srbije Aleksandar Vučić nije imao ustavno ovlašćenje da potpiše sporazum u Beloj kući, jer je to nadležnost Vlade Srbije, ali da premijerka Ana Brnabić “nije imala pojma” šta u sporazumu piše.\n“Po članu 112. stav 1. Ustava Srbije, predsednik Republike predstavlja Srbiju ali je ne zastupa i on nije ovlašćen da potpisuje ni međunarodne sporazume niti obavezujuće političke sporazume. Sve je to u nadležnosti Vlade Srbije po Zakonu o zaključivanju i izvršavanju međunarodnih ugovora”, rekao je Gajić televiziji Nova S.\n“Dogodilo se nešto sasvim drugo, što znači da predsednica Vlade Srbije nije imala pojma šta će biti na stolu u Vašingtonu, jer se Srbija Vučićevim potpisom obavezala da premesti ambasadu u Izraelu iz Tel Aviva u Jerusalim. Izrael će priznati Kosovo, a Srbija kao da je za to priznanje nagradila Izrael premeštanjem ambasade”, rekao je Gajić.\nOn je podsetio da je Vučić dva dana pred odlazak u Vašington “navrat-nanos dobio platformu od Vlade Srbije u kojoj nema Hezbolaha, premeštanja ambasade u Jerusalim, 5G mreže…”.\nPrilično je neozbiljno da Srbija pristankom da premesti ambasadu u Jerusalim otvoreno krši rezoluciju Saveta bezbednosti UN dok istovremeno traži da svi poštuju Rezoluciju 1244, koja je naš najjači pravni adut u sporu o Kosovu\n“Prilično je neozbiljno da Srbija pristankom da premesti ambasadu u Jerusalim otvoreno krši rezoluciju Saveta bezbednosti UN dok istovremeno traži da svi poštuju Rezoluciju 1244, koja je naš najjači pravni adut u sporu o Kosovu”, rekao je Gajić.\nPredsednik Pravnog saveta Narodne stranke je dodao da je Vučić “jako rizikovao” što je mesec i po dana pred izbore za predsednika SAD zaigrao na jednu stranu u kampanji.\n“To ne rade ni mnogo veće i moćnije države, nego čekaju da vide šta će biti, a Vučić se otvoreno stavio na stranu predsednika SAD Donalda Trampa”, rekao je Gajić.\nOn je dodao i da se Srbija obavezala da Hezbolah tretira kao terorističku organizaciju, i upitao “zašto je nama potrebno da se u taj sukob mešamo na takav način”.\n“Ceo događaj u Vašingtonu je bizaran – kako se sve odigralo, kako je Vučić tretiran, kako je Ričard Grenel demantovao Sinišu Malog za tačku 10…”, naveo je Gajić.\nSrbija ne zaslužuje tako glupog predsednika kao što je Vučić Prethodni tekst\nBrutalno prebijanje u Novom Sadu zataškavano 19 dana Sledeći tekst


„Ludak U Razvoju“ i „Za dž“ u Domu omladine | Ritam Grada - vesti Kragujevac\n„Ludak U Razvoju“ i „Za dž“ u Domu omladine\n- Olga Čolić - Dec 26, 2012\nKragujevački sastav „LUR“ – „Ludak u Razvoju“ osnovan je 1998. godine kao melodični pank-rok, hardkor sastav. Iste godine objavljuju prvi demo snimak, a 2000. godine i prvi album „Both ways“, koji im je omogućio da se probiju na srpsku pank-rok scenu. Bend je tokom proteklih godina rada doživljavao brojne izmene, a sada nastupa u sastavu: Miloš Stefanović (vokal), Miloš Marković (prateći vokal, gitara), Boris Lepojević (bas), Vladimir Lazarević Lune (bubnjevi).\n„LUR“ možete čuti u Galeriji Doma omladine u petak, 28. decembra, sa početkom u 22 sata.\n– Posetioci svirke imaće priliku da premijerno čuju naš novi singl „Umirem da znam“, za koji smo snimili i spot, koji bi trebalo da se pojavi početkom 2013. godine. Sviraćemo pesme sa poslednjeg albuma „Hteo to ili ne“ koji je objavljen 2011. godine, ali ćemo se prisetiti i nekih starih, kultnih pesama „LUR-a“. Uvek je tu i poneka obrada naših omiljenih bendova. Uz nas će nastupiti i Čačanski sastav „Za Dž“, a najverovatnije ćemo imati jos gostiju – najavljuje pevač grupe, Miloš Stefanović.\nMiloš nam je otkrio i planove „LUR-a“ za 2013. godinu.\n– U 2013. godini nastavljamo sa koncertnim aktivnostima, trudićemo se da sviramo svuda gde postoje optimalni uslovi za naš nastup. Prošle nedelje smo bili u Crnoj Gori, obišli smo Nikšić i Podgoricu i bilo je zapanjujuće dobro. U narednoj godini nastavljamo dalje, zakazano je već mnogo gradova po Srbiji. Uskoro krećemo lagano da radimo i na novim pesmama i polako se pripremamo za novi album – otkriva Stefanović.\nUlaznice možete kupiti u Domu omladine po ceni od 200 dinara, a na dan koncerta 300 dinara.\nDarko Dec 26, 2012 at 16:29\nSjajno sastavljan tekst.


Francuska odbila državljanstvo zbog prekrivanja lica – Nadlanu.com\nFrancuska odbila državljanstvo zbog prekrivanja lica\nPARIZ, 3. februara 2010. (Beta-AFP) - Francuski premijer Fransoa Fijon potvrdio je u sredu odluku svoje vlade da se odbije francusko državljanstvo jednom čoveku koji primorava svoju suprugu, Francuskinju, da nosi puni islamski veo koji pokriva lice.\n"Potpisaću dekret, ovde je reč o francuskom zakonu. Već duže vreme građanski zakon predviđa da može da se odbije naturalizacija nekome ko ne poštuje vrednosti Republike", rekao je Fijon za radio Europe 1.\nOn je naglasio da se u ovom slučaju radi o jednom radikalnom verniku koji nalaže nošenje burke, podelu žena i muškaraca u sopstvenom domu i koji odbija da se rukuje sa ženama. "Ako taj gospodin ne želi da promeni svoj stav, njemu nije mesto u našoj zemlji, u svakom slučaju ne zaslužuje francusko državljanstvo", rekao je Fijon.\nU Francuskoj je od 2004. zabranjeno nošenje bilo kakvih verskih simbola u državnim školama, uključujući i burke. Sada se razmišlja da se ta restrikcija proširi i na ostala javna mesta.


Polovina gubitka MA zbog visokih faktura Aerodroma | MINA\nNaslovnicaBusiness Top StoryPolovina gubitka MA zbog visokih faktura Aerodroma\nPodgorica, (MINA-BUSINESS) – Montenegro Airlines (MA) je za 20 godina poslovanja, od 1994. do 2013. godine, akumulirao gubitak od 19,2 miliona EUR, od čega se polovina odnosi na nerealno visoke fakture Aerodroma Crne Gore, saopštio je bivši predsjednik aviokompanije, Zoran Đurišić.\nOn smatra da bi zahtjev da se Agencija za zaštitu konkurencije (AZK) izjasni po pitanju potencijalnog narušavanja konkurencije, davanjem subvencija niskobudžetnim prevoznicima, trebao da dobije još jednu dimenziju.\n„Naime, u periodu dok sam bio na čelu MA, nacionalni prvoznik je bio pod velikim pritiskom od Aerodroma. Fakture koje je aerodromsko preduzeće ispostavljalo Montenegro Airlines-u bile su nerealno visoke u odnosu na niskobudžetne prevozioce. Tačnije, za uslugu opsluživanja vazduhoplova i putnika MA je fakturisan na prosječnom nivou od 24 EUR po putniku“, rekao je Đurišić agenciji Mina-business.\nOn je podsjetio da je MA u globalnu ekonomsku krizu, 2009. godine, ušao sa pet vazduhoplova.\n„Iako su postojali objektivni problemi koje je kriza sa sobom nosila, nacionalni prevoznik nije naišao na razumijevanje Vlade, a još manje Aerodroma. Tokom krize nabavljena su tri nova vazduhoplova, koje je kompanija finansirala sama“, naveo je Đurišić.\nOn je dodao da je MA, i pored toga što je tokom ljetnje turističke sezone realizovao i do 200 letova semično, tretiran kao kompanije koje su obavljale po svega pet sedmičnih letova.\n„Uzimajući u obzir tržišne i komercijalne principe, logično je bilo da MA, koji godišnje prevozi 600 hiljada putnika, ima bolje uslove od niskobudžetnih kompanija. Međutim, bilo je obrnuto. MA je i dalje dobijao fakture koje su iznosile oko 24 EUR po putniku“, saopštio je Đurišić.\nOn je kazao da je posljednjih godina njegovog mandata, tadašnji ministar saobraćaja svakog petka telefonski vršio pritisak da se obavi uplata po osnovu sedmodnevnog saobraćaja, i da je MA je, iako pogođen krizom, servisirao te obaveze.\nĐurišić je objasnio da je MA od juna 2013. godine, nakon njegove smjene, prestao da plaća bilo kakve obaveze prema Aerodromima i da zbog toga nije trpio nikakav pritisak.\n„U konačnom, MA je u periodu globalne ekonomske krize na račun Aerodroma prenio sredstva u visini od oko devet miliona EUR, što je oko 11 EUR po odlazećem putniku, dok je zbog nerealno visokih faktura nastao dug od oko 9,5 miliona EUR. Smatram da je, poređenja radi, potrebno objelodaniti uslove koji su davani niskobudžetnim prevoziocima, pogotovo ako se uzme u obzir da je Ryanair u prvoj godini saobraćaja prevezao svega 15-ak hiljada putnika“, saopštio je Đurišić.\nOn je poručio da se ne smije zaboraviti ni to da je MA, prije svega, imao značajnu ulogu u tranziciji vlasništva Aerodroma, kada su isti došli u posjed države Crne Gore.


Održan početni sastanak za projekat “Unapređenje poslovnog ambijenta i konkurentnosti privatnog sektora u Crnoj Gori”\nDatum objave: 11.12.2018 12:15 | Autor: ministarstvo finansija\n11. decembra 2018. godine, u prostorijama Ministarstva finansija, Direktorata za finansiranje i ugovaranje sredstava EU pomoći, održan je početni sastanak za projekat “Unapređenje poslovnog ambijenta i konkurentnosti privatnog sektora u Crnoj Gori”. Projekat je finansiran iz Godišnjeg akcionog programa IPA-e za 2014. godinu za Crnu Goru (CAP 2014) u okviru instrumenta pretpristupne podrške (IPA II) i trajaće 24 mjeseca, odnosno do novembra 2020. godine.\nSveobuhvatni cilj projekta je dalje jačanje poslovnog ambijenta i konkurentnosti privatnog sektora u Crnoj Gori, putem unapređenja administrativnih kapaciteta i okvira za koordinaciju, planiranje i sprovođenje aktivnosti u sektoru konkurentnosti i inovacija, te ciljanu podršku za istraživanje, inovacije i razvoj.\nProjekat će obuhvatiti sprovođenje sljedećih aktivnosti:\n1. Razvoj strateškog i operativnog okvira za sprovođenje politika u oblasti unapređenja konkurentnosti i inovacija;\n2. Jačanje institucionalnih, tehničkih i administrativnih kapaciteta za sprovođenje politika u oblasti konkurentnosti i inovacija, uključujući i aktivnosti koje imaju za cilj poboljšanje kapaciteta malih i srednjih preduzeća za istraživanje i inovacije;\n3. Jačanje konkuretnosti i inovativnosti klastera i poslovnih subjekata, poboljšanje poslovanja, produktivnosti i profitabilnosti.\nGlavni korisnici projekta su Ministarstvo ekonomije, Ministarstvo finansija, Ministarstvo nauke, Ministarstvo turizma i održivog razvoja, Direkcija za razvoj malih i srednjih preduzeća i Agencija za promociju stranih investicija. Ostali korisnici projekta će biti mala i srednja preduzeća, klasteri, Privredna komora Crne Gore, Tehnopolis, i ostale privatne/javne organizacije iz sektora konkurentnosti i inovacija.\nUgovor za realizaciju projekta potpisan je sa Expertise France, u partnerstvu sa Business France i Bpifrance Financement iz Francuske. Ukupna vrijednost ugovora je 1.660.000,00 EUR, od čega finansiranje EU čini 90% a nacionalno kofinansiranje 10%. Projekat će biti implementiran putem indirektnog upravljanja sredstvima EU u Crnoj Gori, gdje je Direktorat za finansiranje i ugovaranje sredstava EU pomoći Ministarstva finansija ugovorno tijelo.\nPočetnom sastanku su prisustvovali predstavnici Ministarstva finansija, Ministarstva ekonomije, Kancelarije za evropske integracije, kao i predstavnici Delegacije EU u Crnoj Gori. Tokom prve ekspertske misije, koja je organizovana u periodu 10-14. decembra 2018. godine, eksperti će održati niz sastanaka sa korisničkim institucijama, u cilju sprovođenja analize trenutnog stanja, identifikovanja potreba za podrškom i pripreme detaljnog plana realizacije projektnih aktivnosti.


GOSPODIN NITKO OBJAVIO KANDIDATURU ZA PREDSEDNIKA HRVATSKE (video)\n9. јула 2019. Ludi svet, Zanimljivosti\nAnonimni gejmer iz Nina koji sebe zove „Gospodin Nitko“ objavio je na „Jutjubu“ svoju kandidaturu za predsednika Hrvatske uz nekoliko snimaka u kojima izlaže svoj program. U saopštenju za medije naveo da je kao „najpozitivniji političar po izboru građana“ odlučio da se obrati javnosti preko Jutjuba i da se kandiduje za predsednika. Nitko navodi da je odlučio da krene u kampanju za predsedničke izbore pod sloganom „Resetujmo Hrvatsku“ (Ctrl+Alt+Del), a njegov glavni cilj je da probudi mlade i da skrene pažnju na njihove probleme. Iako su ovlašćenja predsednika Hrvatske ograničena, on smatra da uz današnje kanale komunikacije predsednik može i mora da vrši pritisak na Vladu i Sabor kako bi se sprovodile mere kojima je cilj, između ostalog, sprečavanje demografske kataklizme. Gospodin Nitko smatra da je njegova dužnost i odgovornost da se kandiduje za predsednika Hrvatske. Nitko kaže da je hardkor gejmer, zaljubljenik u alpinizam i penjanje, kao i da se zalaže za kulturu pametnih gradova. Rodom je iz Nina, ima ženu i sina.


iribinaTurković zbog Orbana pisala evropskim liderima: Ako se promijenila politika Evropske unije, recite namiribinaTurković zbog Orbana pisala evropskim liderima: Ako se promijenila politika Evropske unije, recite nam\nHome/bih/Turković zbog Orbana pisala evropskim liderima: Ako se promijenila politika Evropske unije, recite nam\n3 sedmice agoLast Updated: 25 Decembra, 2021\nŠefica bh. diplomatije Bisera Turković uputila je pismo na nekoliko bitnih adresa povodom izjave mađarskog premijera Viktora Orbana zbog njegove “zabrinutosti za integraciju zemlje s dva miliona muslimana”.\nPismo je uputila šefu evropske diplomatije Josepu Borrellu, predsjednici Evropske komisije Ursuli von der Leyen, predsjedniku Evropskog vijeća Charlesu Michaelu, ministru vanjskih poslova Mađarske Peteru Szijjartu i šefu francuske diplomatije Yvesu Le Drienu s obzirom na to da Francuska uskoro preuzima predsjedavanje EU.\nPremijer Mađarske Viktor Orban je na konferenciji za novinare održanoj 21. decembra 2021. godine u Karmelićanskom samostanu, između ostalog, govorio i o Bosni i Hercegovini.\n“Izjava premijera Orbana na konferenciji uvodi pitanje vjerske pripadnosti dijela stanovništva Bosne i Hercegovine, kao izazov ili problem u procesu integracije Bosne i Hercegovine u Evropsku uniju. Ovo je izazvalo veliku zabrinutost i strah među građanima Bosne i Hercegovine”, napisala je na početku Turković.\nPrimateljima pisma navodi da je 15. februara 2016. godine Bosna i Hercegovina podnijela zahtjev za članstvo u EU. Vijeće EU je 10. decembra 2019. godine usvojilo zaključke o mišljenju Komisije o zahtjevu Bosne i Hercegovine za članstvo u Evropskoj uniji u kojima je Komisija identificirala 14 ključnih prioriteta koje BiH mora postići za otvaranje pristupnih pregovora s EU.\n“Nijedan od tih 14 prioriteta i nijedan od temeljnih evropskih kriterija, principa i dostignuća Evropske unije ne pokriva niti tretira pitanje vjerske pripadnosti bilo koga, pa ni građana Bosne i Hercegovine. Političke pozicije iza ovakvih izjava prijete da naruše ne samo snagu i ulogu Evropske unije u Bosni i Hercegovini, već i ideju Evrope kao progresivnog, demokratskog i otvorenog okruženja koje poštuje ljudska prava, humanost i vrijednosti svih”, upozorila je Turković.\nDalje kaže, “ako je, zaista, došlo do promjene evropske politike i politike proširenja u pravcu onoga što premijer Orban govori i ako se sada u procesu evropskih integracija uzima u obzir vjerska raznolikost, tražimo da se to registruje otvoreno, transparentno i zvanično”.\n“Bosna i Hercegovina je stoljećima postojala kao multietnička i multikonfesionalna država i važno je da se svaka promjena politike Evropske unije po ovom pitanju upoznaje s građanima Bosne i Hercegovine, ali i drugih zemalja koje su u procesu integracije. Također, želimo naglasiti da je u jednom dijelu svog obraćanja premijer Orban u pravu: Bosna i Hercegovina je ključ stabilnosti na Balkanu”, istakla je.\nZa kraj je kazala da svijet u kojem politička moć, vjerska pripadnost, rasa ili etničko porijeklo definiraju individualna i kolektivna prava je svijet nepravde, nasilja, aparthejda i zločina.\n“Evropa koju poznajemo i kojoj geografski i duhovno pripadamo, stala je protiv takve politike. Nadamo se da će tako i nastaviti”, napisala je ministrica vanjskih poslova BiH.\nIran poručio Britaniji: Prošlo je vrijeme od kada je Velika Britanija bila "neobuzdana" u regionu\nTužbe protiv britanskih trupa za zloupotrebe u Iraku završavaju bez krivičnog gonjenja\nErdogan razgovarao s predsjednikom izraelskog režima o saradnji\nŠmit sa Stoltenbergom razgovarao o trenutnoj političkoj situaciji u BiH


List Haber Turk u vesti pod naslovom ¨Kurtulmuš: Dvoličnost je činiti korake nakon kojih će uslediti priznavanje PYD-a kao legitimne organizacije¨ prenosi da je Numan Kurtulmuš, vršilac dužnosti predsednika Stranke pravde i razvoja (AK Parti) izjavio da je dvoličnost činjenica da SAD PKK priznaje terorističkom organizacijom a njegov ogranak u Siriji YPG/PYD smatra legitimnom organizacijom. Istakavši da je pozitivan korak to što SAD nudi nagradu za informacije o čelnicima terorističke organizacije, Kurtulmuš je kazao da je ipak, ovaj korak, došao sa zakašnjenjem.\nList Sabah u vesti pod naslovom ¨Turske oružane snage i američke snage započele drugu patrolu u Munbiču¨ prenosi da su Turske oružane snage i vojska SAD-a, juče u Munbiču realizovali drugu zajedničku patrolu. Patroliranje je obavljeno u području Sacu Ćayi koje odvaja Munbič i Džerablus. Prva zajednička patrola je obavljena 1. novembra.\nList Hurriyet u vesti pod naslovom ¨Prvi let za Azerbejdžan sa Aerodroma Istanbul¨ prenosi da je Turski avio prevoznik (THY), koji je sa Aerodroma Istanbul počeo da saobraća 31. oktobra, u mrežu svojih destinacija sa ovoga aerodroma uključio i Azerbejdžan. Prvo putovanje je obavljeno sa 121 putnikom.\nList Vatan u vesti pod naslovom ¨Turska odbrambena industrija zadivila Indoneziju¨ prenosi da su turske firme izložile svoje proizvode iz odbrambene industrije (helikoptere ANKA, Hurkuš, Korkut i T-129) na 8. Međunarodnom sajmu namenske industrije u Indoneziji. Sajam se održava pod pokroviteljstvom Ministarstva odbrane Indonezije i trajaće do 10. novembra.\nList Star u vesti pod naslovom ¨Turski avion će leteti sa turskim motorom¨ prenosi da je predsednik namenske industrije Ismail Demir putem društvene mreže saopštio da su Predsedništvo namenske industrije i TR Motor potpisali sporazum o razvoju motora svrsishodnom nacionalnom borbenom avionu. Demir je rekao da će u domaći borbeni avion od sada biti ugrađen motor domaće proizvodnje.


Eurošped na nezvaničnom Svetskom prvenstvu u Nemačkoj\nTakmičari Tekvodno kluba "Eurošped" nastupaju na nezvaničnom Svetskom prvenstvu u Bonu. Treneri Marin i Mario Dujić poveli su devet takmičara.\nVršačka publika - Igrač više za Mladost\nRukometaši Mladosti nastavili su sa pobedama u Drugoj vojvođanskoj ligi i krupnim koracima grabe ka višem rangu takmičenja. U petak od 18 časova izabranici trenera Borisa Karakaša dočekuju ekipu Kljajićeva, sa samo jednim ciljem, da ostvare novu pobedu.\nNajavljeno Okružno takmičenje u šahu\nOkružno takmičenje u šahu održaće se 10. aprila, sa početkom u 10 časova, u osnovnoj školi "Bratstvo i jedinstvo" iz Alibunara. Planirano je da se prvo održi pojedinačno, a posle toga i ekipno takmičenje.\nDžudisti Lokomotive su ponos Vršca\nTakmičari vršačkog Džudo kluba "Lokomotiva", u protekla dva vikenda, na nekoliko turnira u zemlji i inostranstvu dostojno su reprezentovali svoj klub i Grad Vršac.\nTijana Jokić prvakinja države u stonom tenisu\nTijana Jokić, članica Stonoteniskog kluba "Vršac" postala je državna prvakinja u stonom tenisu u disciplini mešoviti parovi, na Prvenstvu Srbije za juniore juniorke održanom u Bečeju. Na Prvenstvu se preko 70 takmičara borilo za titulu državnog prvaka u stonom tenisu.\nRukometaši zabeležili vrednu pobedu\nVršački rukometaši uspeli su da zabeleže novu pobedu u 18. kolu DRLS. U Jaši Tomiću, pred oko 200 gledalaca, savladana je ekipa "Radničkog" rezultatom 23:25.\nBogdanović predvodio Vrščane do ubedljive pobede\nVršački Klub malog fudbala Forum juče je u Centru Milenijum, u 13. kolu Druge futsal lige Srbije, savladao Rumu sa 9:5 (2:2).\nVrščanin Vuk Pavlović prvak Srbije u boksu\nTakmičar Bokskluba "Gard" iz Vršca učestvovali su u Zrenjaninu na Prvenstvu Srbije u boksu za kategortije pionira, školaraca i juniora. Prvenstvo je trajalo tri dana, a je učestvovalo oko 150 takmičara iz cele Srbije.


sreća Archives - Dan u životu kompanije\nIzvorne narodne umotvorine\nOna stara Sreća prati hrabre… izvorno je Ako smrt nije suđena, sreća smelog čuva – Beovulf Na osnovu Beovulfa čovek bi pomislio da je zaista sve u predodređenosti i da nema pobede i uspeha ukoliko to negde nije zapisano. U svakom slučaju pomirite se sa sudbinom i nekako pregurajte do trenutka kada vam je nešto namenjeno da se desi. Kako se ovaj blog bavi preduzetništvom i razmišljanjima na temu posla, ovde nema mesta predodređenosti. Suviše puta sam prisustvovao situaciji da samo ozbiljan rad i priprema donose rezultate. Verovanje u natprirodne okolnosti koje će stvoriti događaj koji donosi uspeh, ovde nema …\nDan u životu (srpske) kompanije (3)\nOd vas se traži da radite jer … „neće biti problema sa plaćanjem“ a firmama/organizacijama trebaju vaše usluge. Znate da će realizacija doći kad-tad ali ne dovoljno precizno kako biste planirali dotok novca.


OGLASIO SE OBAMA: Orlando je teroristički čin • HAPPYTV.RS\nOGLASIO SE OBAMA: Orlando je teroristički čin\nAmerički predsednik Barak Obama osudio danas pucnjavu u noćnom gej klubu kada je poginulo 50, a ranjeno 53 ljudi kao teroristički čin, poručivši da se Amerika neće prepustiti strahu.\n- SAD će biti ujedinjene u zaštiti Amerikanaca protiv onih koji prete zemlji- naglasio je Obama u obraćanju novinarima povodom najmosovnije pucnjave u istoriji te zemlje.\nOn je istakao da FBI sprovodi istragu i da zasad još nisu poznati motivi ovog napada, dodajući da se neće štedeti napori da se utvrdi da li je bio u vezi sa terorističkim grupama. Obama je najmasovniju pucnjavu u SAD nazvao i činom mržnje i brutalnim ubistvom, prenele su agencije.\nTakođe je rekao da je ovo težak dan za LGBT zajednicu i "otrežnjujući podsetnik da je napad na bilo kog Amerikanca napad na sve nas". Predsednik SAD je završio obraćanje u Beloj kući bez pitanja novinara.\nRano jutros policija je izvela kontrolisanu eksploziju ispred kluba gde je naoružani napadač, identifikovan kao Omar Matin, Amerikanac avganistanskog porekla, pucao na posetioce i zabarikadirao se zajedno sa taocima, nakon čega je ubijen. Američki mediji prenose da je on pre nego što je otvorio vatru pozvao policiju (911) i u telefonskom pozivu zakleo se na vernost Islamskoj državi.


CG i Kosovo uspostavili diplomatske odnose\nCrna Gora i Kosovo danas su uspostavili diplomatske odnose razmjenom pisama ministara inostranih poslova Milana Roćena i Skendera Hisenija. Ipak, nije došlo do razmjene ambasadora, a taj potez će uslijediti tek kada Kosovo riješi pitanje crnogorske nacionalne zajednice.\nŠef crnogorske diplomatije Milan Roćen je u pismu Hiseniju istakao da potpuno dijeli mišljenje svog kolege da odnosi između Crne Gore i Kosova imaju dobru perspektivu. On je naglasio da Crna Gora veoma cijeni to što je Hiseni u pismu istakao da vlasti Kosova imaju razumijevanja za potrebe članova crnogorske zajednice i izrazio očekivanje da će ‘’njihov položaj biti riješen na trajnoj osnovi u okviru pravnog sistema Kosova, istovremeno sa pripremama za razmjenu diplomatskog osoblja". Roćen je potencirao da će to doprinijeti ‘’boljem međusobnom povjerenju i tradicionalnom uvažavanju koje njeguju dva prijateljska naroda, u interesu zajedničkog dobra, jačanja regionalne stabilnosti i bržeg dostizanja zajedničkih evropskih i evroatlantskih ciljeva’’.\nPodsjetimo: u crnogorskoj javnosti oko Nove godine bilo je mnogo nagađanja o tome postoji li sukob u crnogorskom državnom vrhu u vezi sa dinamikom uspostavljanja diplomatskih odnosa sa Kosovom, posebno nakon intervjua predsjednika Vujanovića Glasu Amerike kada je rekao da najprije treba riješiti status crnogorske manjine na Kosovu i pitanje povratka izbjeglica. No, premijer Đukanović, naglašavajući da uvažava Vujanovićeve razloge, dao je prednost regionalnoj saradnji. Ipak, saznajemo da je u dopisu kosovskoj strani navedeno da do ''razmjene diplomatskog osoblja neće doći u ovoj fazi", odnosno ''dok ne bude riješeno pitanje položaja crnogorske nacionalne manjine na Kosovu". Predsjednik Crne Gore danas je ponovio je da neće ''potpisivati akte razmjene ambasadora dok crnogorska nacionalna zajednica normativno jasno ne bude priznata za manjinu i ne bude joj obezbijedjeno autentično predstavljanje u vlasti Kosova“\nReagovala je i opozicija. Funkcioner SNP-a Predrag Bulatović tvrdi da su Đukanović Roćen ovim potezom pokazali da ne uvažavaju stavove predsjednika Vujanovića i potpredsjednika Vlade Svetozara Marovića. Kažu da je crnogorska vlast, uspostavljanjem diplomatskih odnosa sa Kosovom, još jednom prekršila volju građana. Lider Nove srpske demokratije Andrija Mandić tvrdi kako je ‘’uspostavljenje diplomatskih odnosa između Crne Gore i takozvane države Kosovo osveta organizovanog kriminala državi Srbiji i ukupnom srpskom narodu’’. Za Liberalnu partiju u pitanju je očekivan i neminovan potez koji će doprinijeti konačnom rješavanju statusa Crnogoraca na Kosovu. Odluku su pozdravile i nacionalne albanske stranke. Analitičari vjeruju da će se uspostavljanje diplomatskih odnosa sa Kosovom pozitivno odraziti na proces pristupanja Crne Gore Evropskoj uniji i NATO.


Velika pojačanja u Budvi: Vratio se Lazović, stigli Klikovac i Ivović - Vijesti.me\nReprezentativni golman Dejan Lazović se vratio u matični klub, stigli i Filip Klikovac i Blagoje Ivović Edit\n2559 pregleda 2 komentar(a)\nDejan Lazović (Foto: Filip Roganovic)\nNikola Nikolić 12. avgust 2019, 10:39\nGodine provedene na ivici eliminacije iz Regionalne A1 lige i dva učešća u drugom rangu, trebalo bi da budu prošlost za vaterpoliste kluba koji ima neobično ime - Budva Budvanska rivijera.\nTim Draga Pejakovića, koji je prošle sezone izborio povratak u elitni rang takmičenja čiji su učesnici klubovi iz Crne Gore, Hrvatske i Srbije, doveo je nekoliko pojačanja, a dva su veoma zvučna - u Budvu se vratila „jedinica” nacionalnog tima Dejan Lazović, a stigao je i bivši reprezentativac Filip Klikovac.\n- U pregovorima smo sa Aleksom Petrovskim, koji je prošle sezone sa Šapcem osvojio duplu krunu u Srbiji, kao i sa jednim hrvatskim internacionalcem, ali još ništa nije definisano. Produženi su i ugovori Petru Ćetkoviću i Marku Vukmiroviću, a ostaju Branko Franeta i Savo Ćetković, koji imaju četvorogodišnje sporazume sa klubom. Ostatak ekipe će popuniti momci iz naše škole - ističe direktor Budvana Nenad Franeta.\n- Ne možemo da prijetimo Jadranu, jer je ovo novoformirani tim, a Novljanima godinama ostaje okosnica, odlaze jedan ili dva igrača i najveća im je snaga što su dugo zajedno. Vidjećemo kakvi ćemo mi biti kada se uigramo, ali sam ubijeđen da će prvenstvo biti zanimljivije nego prethodnih godina - zaključio je Franeta


Jedno skorašnje proučavanje francuskog Univerziteta Notr Dam je pokazalo da ukoliko ljudi svesno i namerno počnu da govore istinu (makar tokom određenog perioda), to doprinosi poboljšanju njihovog zdravstvenog stanja.\nAutorka proučavanja, profesorka psihologije Anita Keli na rekla je da je ovo proučavanje pokazalo da su učesnici bili u stanju da svesno kontrolišu koliko laži govore i da dramatično smanje laganje - kada im se to kaže i postavi kao zadatak. (Prema ovoj autorki, u proseku Amerikanci slažu 11 puta nedeljno.)\nUčesnici istraživanja su izjavili da su shvatili da im je zapravo lakše da kažu istinu o tome šta su uradili ili postigli toga dana, umesto da preteruju; dok su drugi prestali da izmišljaju lažna opravdanja ukoliko bi zakasnili, ili ukoliko nešto ne bi uspeli da urade, pa su se već osećali bolje kad bi rekli istinu.\nOno što je posebno interesantno jeste da je smanjenje količine laži u grupi kojoj je rečeno da tako učini dovelo do primetnog poboljšanja zdravlja. Tu spadaju: manje su se osećali napeto, manje tužno i melanholično, imali su manje glavobolja, pa čak i manje infekcija disajnih puteva.\nPored ovoga, ispitanici su rekli da im naprosto život izgleda jednostavnije a odnosi sa drugima bolji, kada izbegavaju da lažu.\nZaista je lepo što se nauka poduhvatila da ovo prouči. Ali, Istina je stari princip, i nema nijedne religije niti duhovne discipline koja vam neće reći da treba govoriti istinu. Probajte da govorite istinu samo jedan dan, (odnosno, pokušajte da stvari sagledate realno, kakve jesu, da ne izmišljate i ne preuveličavate) – i osetićete i sami koliko mentalnog rasterećenja i mira to može da donese.\nI, naravno, ako hoćemo da naša deca ne lažu – ne smemo da lažemo ni sami, jer deca uče na primeru!


Krivokapić: SAD snažno za CG u NATO\nSjedinjene Američke Države (SAD) snažno podržavaju članstvo Crne Gore u NATO savezu, ocijenjeno je tokom sastanka predsjednika parlamenta, Ranka Krivokapića i sa uticajnim američkim kongresmenima i sentaroima.\nIz kabineta Krivokapića je saopšteno da je predsjednik Skupštine imao niz bilateralnih sastanaka sa uticajnim kongresmenima i senatorima, Majklom Tarnerom, predsjednikom Parlamentarne skupštine NATO-a, senatorom Džonom Mekejnom, predsjednikom vojnog Komiteta američkog Senata, senatorom Rodžerom Vikerom, kopredsjedavajućim Helsinškom komisijom, te kongresmenom Dagom Lambornom, kopredsjedavajućim Crnogorskog Kokusa.\n"Tokom sastanaka je ocijenjeno da Sjedinjene Države snažno podržavaju članstvo Crne Gore u NATO savezu, ali i podvučena potreba za daljim ulaganjem napora u oblasti vladavine prava, ali i borbi protiv korupcije, te jačanjem javne podrške", saopšteno je iz Krivokapićevog kabineta.\nU razgovoru sa kongresmenom Majklom Tarnernom i senatorom Mekejnom nedvosmisleno je, kako se navodi, data podrška upućivanju poziva Crnoj Gori na decembarskom Samitu ministara vanjskih poslova, gdje se istaklo da će članstvo Crne Gore značiti pomak za zemlju, ali i za Alijansu.\n"Na sastancima na kojima je bilo riječi i o trenutnoj situaciji u Crnoj Gori, Krivokapić je ocijenio da ultimatumi nijesu demokratija, da su mirni protesti jedno od vitalnih oruđa demokratije, da podstaknu i ubrzaju, ali nikako nijesu stabilno, ni konačno sredstvo. On je zaključio time da se svi tokovi moraju vratiti u institucije, u Skupštinu Crne Gore, koja je mjesto dogovora i mjesto odlučivanja", navodi se u saopštenju.\nKrivokapić je iskoristio priliku da i iz Vašingtona pozove sve političke subjekte da se vrate u Skupštinu, te poručio da vlast mora biti iskaz nespornog legitimiteta, izraz volje građana, a samim tim i najbolja odluka za Crnu Goru.\nKrivokapiće je imao susrete i sa zvaničnicima u Stejt Departmentu, a sjutra će imati sastanak sa senatorom Krisom Marfijem.


Slobodan Vasković - Sa druge strane...: Ruska ambasada ne zna ništa o specijalcima, ali ni o Režimskim kozacima\nRuska ambasada ne zna ništa o specijalcima, ali ni o Režimskim kozacima\nIz Ambasade Ruske Federacije u BiH štro su demantovali da na teritoriji Republike Srpske borave ruski specijalci ili obavještajci, ali su naglasili da nemaju ni informaciju o tome da stotine umjetnika iz Rusije učestvuju na nekoj manifestaciji koja se organizuje u Republici Srpskoj.\n„Mi apsolutno negiramo činjenicu da su ruski specijalci došli u Republiku Srpsku, jer mi nemamo nikakvu informaciju o tome. Takođe, Ambasada Ruske Federacije nema informaciju ni što se tiče dolaska stotine umjetnika iz Ruske Federacije radi obilježavanja nekakve manifestacije“, rekao je za BHTV Vasilij Duvnev, ataše za štampu Ambasade Rusije u BiH.\nOvom izjavom Duvneva Ruska ambasada potpuno se ogradila od postupaka vlasti Republike Srpske i manifestacije navodno posvećene stogodišnjici obilježavanja početka Prvog svjetskog rata.\nNakon ovakvog stava Ruske ambasade, više je nego upitno kakve je to umjetnike doveo Režim, posebno zbog činjenice da će „nastupati“ sve do izbora 12. oktobra.\nNema dileme da se među ruskim „umjetnicima“ nalaze i manje paravojne formacije, koje su, prema izričitim tvrdnjama bezbjednosnih agencija, prethodnih dana vježbali u prostorima specijalne policije MUP-a RS.\nPoslušajte izjavu Vasilija Duvneva datu BHT-u.


Predsednik Džordž Buš kaže da Pervez Mušaraf obećava pozitivne korake\nPredsednik Buš je izjavio da je general Pervez Mušaraf preduzeo «pozitivne korake» obećanjem da će ukinuti vanredno stanje , podneti ostavku na položaj glavnokomandujućeg armije i održati izbore početkom naredne godine.\nPredsednik Buš je rekao da još uvek veruje generalu Mušarafu primetivši da je pakistanski predsednik stao na sranu Vašingtona nakon terorističkih napada septembra 2001.godine na Sjedinjene Države i dokazao se kao dobar saveznik u ratu protiv terorizma, izvodjenjem nekoliko lidera Al Kaide pred lice pravde.\n«Mnogi od tih ljudi su mislili da mogu da pronadju bezbedno utočište u Pakistanu. To se ne bi desilo da predsednik Mušaraf nije održao reč. On u potpunosti razume opasnosti Al Kaide.»\nPredsednik je to izjavio juče na konfrenciji za štampu na njegovom tekaškom ranču sa nemačkom kancelarkom Angelom Merkel koja je doputovala u posetu. Američki predsednik se uzdržao od kritike pakistanskog lidera, rekavši samo kako se nada da će general Mušaraf poštovati svoje obećanje o suspenziji vanrednog stanja, što će omogućiti ponovnu uspostavu demokratije.\n«Brinem za pakistanskih narod, koji treba da se vrati u normalu što je pre moguće. Predsednik Mušaraf je rekao da će skinuti uniformu i da će biti održani izbori nakon nove godine. Takodje se nadamo da će suspendovati dekret o vanrednom stanju da bi omogućio svom društvu koje je na putu demokratije, da se vrati na taj put.»\nPredsednik Buš je dodao kako general Mušaraf deli sa Amerikom cilj iskorenjenja Al Kaide i istakao da je saradnja izmedju dve zemlje neophodna za postizanje tog cilja. Pakistan je pogodjen nemirima od kako je general Mušaraf pre nedelju dana proglasio vanredno stanje, insistirajući da nema izbor do da agresivno izvrši pritisak na islamske ekstremiste i sudove u zemlji koji po njemu podrivaju stabilnost. Mušarafove mere uglavnom imaju za cilj njegove političke pravosudne i medijske kritičare uključujući liderku opozicije Benazir Buto. Bivša premijerka Buto je provela prekjučerašnji dan u kućnom pritvoru. Ranije juče Mušarafova vlada je najavila planove o ukidanju vanrednog stanja u roku od mesec dana. General Mušaraf je rekao da će parlamentarni izbori biti održani 15 februara, odnosno mesec dana kasnije no što je prvobitno zakazano.


Vesti, 27.05.2019, 02:30 AM\nRestrikcije koje je američki predsednik Donald Tramp potpisao pre desetak dana, između ostalog, znače da Huawei neće moći da koristi softver i hardver koje proizvode američke kompanije. To takođe znači da kompanija više neće moći da koristi operativne sisteme Windows i Android na svojim uređajima.\nAli pošto je Huawei očekivao ovu odluku američke administracije, u kompaniji su već radili na razvoju operativnog sistema koji treba da zameni Windows i Android, ako ta zabrana ostane na snazi.\nHuawei je u nekoliko navrata rekao da je ovaj operativni sistem njihov plan B ako se dogodi da kompanija više ne može da koristi Android i Windows. Kako je sada taj scenario sve izvesniji, kineska kompanija je spremna da ubrza razvoj svog operativnog sistema.\nAko događaji krenu tokom koji se u ovom trenutku predviđa i zabrana ostane na snazi, Huaweijev operativni sistem bi mogao da se pojavi na jesen ove godine, bar kada je reč o kineskim korisnicima. Ostatku sveta bi taj operativni sistem mogao da postane dostupan 2020. godine.\n“I dalje smo odani Microsoftovom Windowsu i Googleovom Androidu. Ali ako ih ne možemo koristiti, Huawei će pripremiti plan B o korišćenju našeg sopstvenog operativnog sistema”, izjavio je Ričard Ju, generalni direktor Huaweijevog sektora za potrošače.\nOperativni sistem ne bi imao nijednu Googleovu uslugu, već bi dolazio sa Huawei App Gallery, koja je alternativa Google Play prodavnici. Huawei bi tako mogao da nastavi da nudi aplikacije korisnicima, čak i bez Google prodavnice.\n"Mi to ne želimo, ali ćemo to morati da učinimo zbog vlade SAD. Mislim da će to takođe biti ne samo loše vesti za nas, već i loše za američke kompanije jer podržavamo američki biznis, tako da ćemo biti prisiljeni da to radimo sami”, rekao je Ju. "Mi to ne želimo, ali nemamo drugo rešenje, nema drugog izbora."


Afričke škole bez učenja\n* Procenjuje se da će u podsaharskoj Africi 88 odsto dece i tinejdžera zakoračiti u odraslo doba bez osnovne pismenosti\nPošto je u septembru počela školska godina, za učenike koji su krenuli u srednju školu u Gani je stigla dobra vest - predsednik Nana Akufo-Ado je ispunio svoje izborno obećanje o besplatnom srednjoškolskom obrazovanju za decu širom zemlje.\nPiše: Atukvei Okai\n13. oktobar 2017. 15:00\nFoto: EPA/ LENGNAN KOULA\nOn se zakleo ne samo da će ukinuti školarine, već i da će obezbediti besplatne udžbenike i obroke, čija je cena često bila prepreka za najsiromašnije učenike.\nGana je 1995. uvela obavezno besplatno osnovnoškolsko obrazovanje i obavezne besplatne niže razrede srednje škole, ali je primena u praksi tekla strašno sporo - snovi učenika o obrazovanju su često prestajali pre srednje škole. Čak se i 2014. zbog visokih školarina samo 37 odsto učenika u zemlji upisalo u srednju školu. Zato je ovaj gest predsednika nadahnjujući primer koji treba da slede susedi Gane.\nNažalost, uprkos naprednim reformama poput ovih učenici širom Afrike i dalje nailaze na velike prepreke ka pravom sveobuhvatnom školovanju. U Gani je, na primer, malo verovatno da će siromašna deca i deca iz ruralnih područja iskoristiti blagodeti nove dostupnosti srednjoškolskom obrazovanju.\nSituacija je bez sumnje još gora u ostalim delovima kontinenta. Problem nije samo u ograničenoj pristupačnosti škola, već i u nedostatku dobrih škola. Rezultati novog šokantnog izveštaja Instituta UNESCO za statistiku pokazuju da šestoro od desetoro dece i adolescenata širom sveta, ukupno 600 miliona, ne stiču osnovne veštine u matematici i čitanju. Procenjuje se da će u podsaharskoj Africi 88 odsto dece i tinejdžera zakoračiti u odraslo doba bez osnovne pismenosti.\nTo predstavlja moralnu krizu i krizu razvoja, što iziskuje hitno delovanje. Pošto sam bio šef katedre za Ga-Dangme jezike na Univerzitetu u Vinebi, znam iz iskustva iz prve ruke da je jedan od glavnih problema manjkavo obrazovanje i odsustvo s posla među samim nastavnicima. Svetska banka, koja je u novom izveštaju na sličan način postavila pitanje "školovanja bez učenja", poduprela je moj stav.\nDa bi se rešio taj problem, neophodno je investirati više u koledže za nastavnike, promovisati podučavanje kao karijeru izgraditelja nacije i podsticati najbolje i najpametnije učenike da teže karijeri nastavnika. Takođe moramo da ulažemo više u sveobuhvatne resurse za škole i učenje, od školarina za siromašne učenike, preko novih biblioteka do opreme za učionice.\nPošto toliko veliki broj vlada u Africi već ne uspeva da obezbedi ravnopravan i kvalitetan pristup obrazovanju za sve građane, to nije izazov s kojim mogu same da se nose. Pošto broj stanovnika na kontinentu vrtoglavo raste - očekuje se da polovina rasta svetskog stanovništva između 2017. i 2050. bude zabeležena tamo - šefovi afričkih država će morati da blisko sarađuju s ključnim saveznicima i multilateralnim organizacijama da bi obezbedili finansije i podelili stručno znanje.\nSrećom, nakon objave izveštaja UNESCO, nekoliko partnera je već istupilo. Francuski predsednik Emanuel Makron je možda najistaknutiji među onima koji su obećali da će investicije u obrazovanje u Africi učiniti visokim prioritetom.\nKao glavna obrazovna i kulturna organizacija UN sam UNESCO će imati ključnu ulogu u promovisanju inicijative da se za učenike širom kontinenta obezbedi besplatno, kvalitetno školovanje. I ko god preuzme UNESCO nakon izbora novog generalnog sekretara sledećeg meseca, on ili ona će imati odlučujuću priliku da izradi pravu agendu za savladavanje ovih izazova. Organizacija je trenutno zaglavljena u finansijskoj krizi i unutrašnjim sporovima i biće joj potreban lider koji ima viziju za rešavanje i unutrašnjih i spoljnih problema.\nNaročito francuski kandidat za lidera UNESCO bivša ministarka kulture i komunikacija Odri Azulej stavlja i unutrašnju krizu UNESCO i obrazovanje u vrh svoje agende. Ona je finansijsku krizu izdvojila kao najveću pretnju s kojom se suočava UNESCO i istakla potrebu za snažnijim dijalogom s članovima sa zaostalim isplatama, kao što su Sjedinjene Države.\nAzulej je na prethodnim pozicijama u Vladi pomogla da se inicira globalni plan za kulturološku raznolikost pomoću knjiga i kroz predstavljanje planova za zaštitu kulturološkog nasleđa u konfliktnim zonama. Azulej je takođe apelovala na UNESCO da se prema obrazovanju odnosi kao prema katalizatoru razvoja i ravnopravnosti polova i kao prema najboljem načinu da se pomogne borba protiv "radikalizacije uma". Obećala je da će, ukoliko bude bila izabrana, Cilj održivog razvoja 4, odnosno obrazovanje univerzalnog kvaliteta, učiniti suštinom misije UNESCO, s posebnim akcentom na Afriku.\nZalozi za Afriku su veliki. Našoj deci ne preti samo nedovoljna pristupačnost škola, već i nedovoljno prilika da uče i gubitak nenadoknadivih delova njihove bogate istorije. Moramo da se nadamo da će što više vlada slediti primer Gane, da će više saveznika poput Francuske pojačati svoju podršku, kao i da će novi generalni direktor misiju UNESCO u Africi učiniti visokim prioritetom, što je važno kao nikada ranije.\nAutor je pesnik i generalni sekretar Panafričkog udruženja pisaca\nIluzija slobode u digitalnom dobu\nPiše: Mark Leonard\nTektonski pomak u geopolitici energije\nPiše: Džozef S. Naj\nLažni narativ realpolitike\nPiše: Li Hauel


Samo dva dana nakon izgubljenog finala završnog turnira Kupa Radivoja Koraća u Nišu, košarkaši FMP-a gostovaće ekipi nemačkog Artlanda u gradu Kavakenbriku u utakmici četvrtog kola J grupe Evročelendža.\n"Panteri" će pokušati da zabeleže još jednu pobedu i time zadrže maksimalan učinak u najmlađem evropskom takmičenju.\n"Veoma smo iscrpljeni nakon žestoke borbe u finalu, ali pokušaćemo da se oporavimo do utakmice sa Artlandom. Trijumf u tom susretu puno bi nam značio, pošto bi se učvrstili na vodećoj poziciji u grupi", istakao je centar Predrag Samardžiski.\nOn je poručio da njegov saigrače na gostovanju u Nemačkoj neće interesovati kalkulacije i da se neće zadovoljiti porazom manjim od šest razlike, koji bi im omogućio bolji medjusobni skor od Artlanda.\nPrema rečima Samardžiskog, učinak tima iz predgrađa na završnom turniru nacionalnog Kupa je "zadovoljavajući ", s obzirom da je FMP igrao u finalu protiv favorizovanog Partizana.\n"Da bi užitak iz Niša bio potpun, nedostaje nam trofej. Svi u klubu, međutim, možemo biti ponosni na ostvareno, pošto smo dokazali da imamo kvalitet za bolje rezultate od onih koje smo do sada postizali u regionalnoj NLB ligi", rekao je Samardžiski.\nSnažni centar, kome je zasmetao kriterijum sudjenja na finalnom meču protiv Partizana, istakao je da su "panteri" često bili "iritiranim sudijskim odlukama", što je uslovilo da, kako je dodao, "troše energiju u pogrešnom pravcu".\nU ekipi FMP-a u sutrašnjoj utakmici neće biti povređenih Andreje Miltunovića, Filipa Čovića i Miloša Dimića.\nUtakmica Artland - FMP na programu je sutra od 19.30 časova u Kvakenbriku.